PU Syed Anggap Azwan Ali Memalukan Agama?

Kecoh di media sosial mengenai satu video ‘podcast’ terbitan OKLETSGO yang melibatkan Azwan Ali dan penyampai radio Singapura. Dalam wawancara tersebut dilihat Azwan Ali menjawab soalan tersebut dengan secara bersahaja namun jawapannya sangat keterlaluan kerana seolah mempermainkan agama.

Menerusi perkongsian di Instagram PU Syed, kelihatan PU Syed menegur tindakan Azwan Ali yang dikira melampau malah tindakannya itu seolah-olah memalukan agama.

Saudara sudah melampau dan terlalu melampau, tak kiralah ianya adalah jawapan dlm bentuk gurauan ataupun tidak, yang pasti ianya adalah benar-benar sesat dan memalukan agama.

A post shared by SYED MOHD BAKRI BENYAHYA™ (@pencetusummah_syed)

Dalam penulisan PU Syed, dia juga turut mempersoalkan tindakan Azwan Ali yang melibatkan kedua ibubapa penyampai radio tersebut apabila ditanyakan mengenai malaikat. Baginya persolan sebegini bukanlah sesuatu yang elok dijadikan bahan gurauan dan sendaan semata-mata.

Mestikah dikaitkan dgn mak bapak orang? salahkah soalan tu bila diajukan kpd saudara?
Persoalan Malaikat ini bukan persoalan yang kecil bahkan Malaikat bukan makhluk yang kita boleh bawa sebagai bahan gurauan dan sendaan.

Selain menegur tindakan Azwan Ali dan penyampai radio, Pu Syed juga turut mengajak Azwan Ali dan netizen untuk mengenali bagaimana sifat Mungkar dan Nakir.

Buat DJ yang sakan gelak tu..sedarlah benda mcm ini bukan boleh dibuat bahan utk melawak! Untuk saudara Azwan Ali dan semua, mari kita kenali bagaimanakah sifat Munkar dan Nakir itu.

PU Syed juga turut menasihati supaya mereka segera bertaubat atas tindakannya. Perkongsian di Instagram PU Syed tersebut mendapat maklumbalas dari netizen dan rata-rata mereka bersetuju dengan apa yang dikongsikan oleh PU Syed.


Mila Jirin & Heliza Helmi Sedih Mahiaddin Yassin Bakal Letak Jawatan

Berita mengenai Perdana Menteri, Tan Sri Mahiaddin Yassin menyatakan hasrat untuk meletakkan jawatan beliau hari ini mula tersebar luas sejak Ahad apabila figura itu dikatakan telah hilang undi majoriti daripada ahli parlimen.

Susulan itu, pelbagai reaksi telah diberikan oleh warganet mengenai khabar berita tersebut termasuklah buat penyanyi Mila Jirin dan Heliza Helmi. Meluahkan rasa sedih dan pilu, kedua-dua bekas bintang Akademi Fantasia itu menyifatkan begitu banyak jasa yang telah diberikan oleh Mahiaddin atau juga lebih dikenali sebagai Muhyiddin.

Menurut Mila, sebagai seorang usahawan berita tersebut begitu memberikan kesan terhadapnya sehingga dia kelihatan menangis teresak-esak menerusi sebuah video yang dimuatnaik nya di laman Instagram. Jelasnya, Muhyiddin telah membantu meringankan bebannya dan usahawan-usahawan lain dengan memberikan subsidi upah ketika pelaksanaan Perintah Kawalan Pergerakan.

“Aku tak tahu kenapa aku sedih. Aku tak pernah pun sedih kalau Perdana Menteri nak letak jawatan sebelum ini.

“Tapi mungkin … Sebab dia bantu aku. Dia bantu aku,” luah Mila sambil mengalirkan air mata.

Dalam pada itu, pelantun Persis Mutiara ini turut menegaskan bantuan yang diterima nya bukanlah dibayar secara peribadi namun ia merupakan susbsidi upah pada majikan untuk dibayar kepada gaji pekerja.

“#Astaghfirullah ada yang fitnah saya dibayar??? Ya Allah subsidi upah bayar pada majikan untuk bayar gaji pekerja… Bukan bagi pada saya dan kegunaan peribadi saya…

Salahkah sebagai hamba Allah untuk MENGUCAPKAN TERIMA KASIH kepada mereka yang membantu?” tulisnya

A post shared by B I Z M I L L A (@mila_jirin)

Bagi Heliza pula, dia berasa sebak kerana bukan mudah untuk Muhyiddin menggalas tanggungjawab penting tersebut selama ini. Di kesempatan tersebut, Heliza turut mendoakan agar Muhyiddin dan semua rakyat Malaysia dipermudahkan segalanya.

“Ya Allah..sebaknya. Bukan mudah nak berada di posisi Abah, perjuangan Abah, pengorbanan Abah. Ya Allah..berikanlah yang terbaik untuk Abah dan kami semua, rakyat Malaysia..sebuah negara yang Engkau redhai. Pandu kami Ya Allah” kongsi Heliza

Bagaimanapun, menerusi carian Murai.my terkini mendapati hantaran tersebut telah pun dipadam oleh Heliza berikutan mendapat kecaman daripada segelintir warganet di laman Twitter.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gara-Gara Tegur Netizen Mengenai Muhyiddin Yassin, Faizal Tahir Dituduh Tunggang Agama

Nama penyanyi dan komposer Faizal Tahir menjadi mangsa kecaman netizen di laman Twitter berikutan menegur sebuah ciapan mengenai Perdana Menteri Tan Sri Mahiaddin Yasin.

Dalam ciapan tersebut, seorang netizen berpendapat bahawa selama Mahiaddin atau lebih dikenali sebagai Muhyiddin memegang jawatan sebagai Perdana Menteri, pelbagai kegagalan jelas kelihatan. Ini termasuklah kematian yang melibatkan lebih dari 10 ribu pesakit COVID-19 yang disifatkan berpunca daripada Prosedur Operasi Standard (SOP) yang ditetapkan tidak sistematik.

Kecewa dengan kenyataan itu, Faizal atau nama sebenarnya Ahmad Faizal bin Mohammad Tahir, menegur netizen tersebut agar hanya berdiam diri sekiranya tidak mempunyai sebarang perkara yang baik untuk diulaskan mengenai seseorang. Jelas Faizal, ini bukanlah cara bagaimana umat Islam dididik oleh Nabi Muhammad SAW .

“Sekiranya anda tidak mempunyai sebarang perkara yang baik untuk diperkatakan tentang seseorang, maka lebih baik berdiam diri. Ini bukan ajaran Nabi yang kita dikasihi, ini bukan ciri Islam. Hanya pengecut yang menyembunyikan diri ketika melempar batu” tegur Faizal

Bagaimanapun, teguran Faizal tersebut telah disalah erti oleh sesetengah pihak sekaligus terus mengecam penyanyi ini. Malah, ada diantaranya menyifatkan Faizal seperti menunggang agama kerana seolah-olah menyokong tindakan Muhyiddin selama ini.

Menerusi carian Murai.my, sehingga artikel ini ditulis, tiada sebarang komen mahupun kenyataan lanjut daripada Faizal mengenai kecaman yang diterimanya. Sebagai info, sejak Ahad tular di media sosial mengenai khabar angin Muhyiddin bakal meletakkan jawatannya sebagai Perdana Menteri pada hari ini selepas beliau dikatakan telah hilang sokongan majoriti daripada ahli parlimen.


“Please Stay Strong.”-Ahli Keluarga Termasuk Ibu Bapa Yana Samsudin Positif COVID-19

Pelakon, Yana Samsudin memaklumkan bahawa seluruh ahli keluarganya yang berada di Yong Peng telah disahkan positif Covid-19.

Menerusi Instagram, Yana Samsudin telah memuatnaik fotonya bersama keluarga dan mengesahkan ibu dan bapanya antara yang dijangkiti covid-19.

All my family members at Yong Peng Johor positive covid-19.

Allah Maha Besar Maha Mengetahui segalanya..

Mak. Abah dan semuanya, please stay strong. Kami jauh.”- kongsi Yana

A post shared by Yana Samsudin (@yanasamsudin)

Bintang filem Bini-Biniku Gangster ini turut memaklumkan pada Ahad menerusi Insta Stories, bahawa seramai 12 orang ahli keluarga termasuk anak-anak saudaranya telah disahkan positif covid-19.

“Assalamualaikum.. dukacita dimaklumkan ahli keluarga saya, iaitu Kak Yati dan Kak Liza disahkan positif Covid-19.

Sesiapa yang dah berhubung secara rapat boleh buat swab test. Sebab Kak Long saya tidak bergejala. Anak Kak Ngah saya juga tidak bergejala.

Sama-sama kita jaga kesihatan #KitaJagaKita #Covid-19”- kongsinya lagi

Sama-samalah kita doakan agar seluruh keluarga Yana Samsudin diberi kesembuhan dengan cepat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Sangka! Jisoo Blackpink Dedah Mahu “Tiru” Perwatakan Lisa

Siapa sangka ahli kumpulan BLACKPINK adalah peminat terbesar antara satu sama lain. Sempena ulang tahun kelima mereka, ahli kumpulan ini mengadakan sesi secara langsung di mana mereka membincangkan segala-galanya termasuklah perkara yang mereka sukai antara satu sama lain.

Apabila tiba giliran Jisoo, dia harus menyenaraikan perwatakan Lisa yang ingin dia tiru. Lisa kemudian melakukan tarian comel di hadapan Jisoo, yang mana membuatkan Jisoo menyatakan bahawa itulah yang Jisoo mahukan.

“Lisa, Saya mahu menjadi seperti itu, sangat bertenaga”-ujar Jisoo

Jisoo tidak dapat menafikan betapa lincahnya Lisa ketika menari, dan turut memberitahu bahawa dia merasa bertuah menjadi ahli kumpulan BLACKPINK kerana dapat menyaksikan Lisa menari dengan lebih dekat.

“Lisa sangat berbakat,seperti sebuah mesin tarian. Lisa menari dengan sangat baik. Saya merasakannya bila saya menontonnya menari secara langsung. Ia lebih mengagumkan jika anda dapat melihat tariannya secara langsung, bukan di kaca televisyen. Saya mendapat peluang ini kerana saya BLACPINK.”-tambah Jisoo

Jisoo turut memberi saranan kepada BLINK untuk datang ke konsert BLACKPINK dan melihat tarian Lisa.

“Setiap kali saya menonton tariannya, saya rasa dia masih mempunyai kemahiran menari yang tersembunyi. Anda harus datang ke konsert BLACKPINK. Sangat seronok melihat tarian Lisa.”- katanya lagi


Shuib Mohon Padam Foto & Video Allahyarhamah Siti Sarah Tak Tutup Aurat

Pelakon dan pelawak, Shuib memohon kepada orang ramai agar tidak berkongsi foto atau video isterinya yang juga penyanyi popular, Allahyarhamah Siti Sarah Raissuddin yang tidak menutup aurat dengan sempurna sebelum ini.

Menerusi hantaran di laman Instagram nya pada Ahad, Shuib turut meminta jasa baik mereka untuk memadam foto atau video yang turut memperlihatkan aurat isterinya itu.

“Saya ada permintaan di mana saya mohon kepada semua untuk tidak lagi mengeluarkan gambar atau video Allahyarham yang tidak menutup auratnya dengan sempurna.

“Saya juga mohon kepada yang telah memuat naik dalam media sosial untuk keluarkan kembali video atau gambar tersebut” tulis Shuib

Dalam pada itu, pemilik nama sebenar Shahmira Muhamad ini berharap agar kisah kebaikan Allahyarhamah tidak dihebohkan secara berlebih-lebihan dan sedekahkan Al-Fatihah buat Sarah sekiranya merindui akan penyanyi itu.

“Dan, saya juga mohon untuk tidak menceritakan kebaikan Allahyarham secara berlebih-lebihan. Cukuplah kita bersederhana dalam setiap perkara dan perbuatan kita. Insya-Allah, semoga kita semua diberkati dan dirahmati Allah SWT,”

“Saya nak ucapkan jutaan terima kasih kepada semua yang mendoakan Allahyarham Siti Sarah Raissuddin, bidadari syurga saya.

“Sama-sama kita terus istiqamah menuju ke jalan Allah SWT. Jika rindu kepada Allahyarham, sedekahkan al-Fatihah,” katanya.

A post shared by Shuib Sepahtu (@shuibsepahtu)

Terdahulu, industri hiburan dikejutkan dengan berita mengenai Allahyarham Siti Sarah Raissuddin pada 9 Ogos lalu yang meninggal dunia selepas bertarung nyawa melawan virus Covid-19 di Hospital Canselor Tuanku Muhriz (HCTM) Universiti Kebangsaan Malaysia. Allahyarhamah meninggalkan suami, Shuib serta empat orang cahaya mata Uwais Alqarni, 10, Dzahira Talita Zahra, 8, Ariq Matin, 6, dan Ayash Affan yang baru sahaja dilahirkan pada 6 Ogos 2021 menerusi kaedah pembedahan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Artis Bollywood Diganggu Peminat Ekstrem, Ada Sampai Potong Pergelangan Tangan!

Kadang-kala pelik juga dengan perangai aneh segelintir peminat artis bollywood, hingga sanggup melakukan sesuatu yang ekstrem semata-mata untuk menarik perhatian idola mereka.

Ingin tahu peminat artis bollywood yang mana terlalu ekstrem, dan melakukan perkara yang pelik serta diluar batas sebagai peminat jom lihat di bawah.

Salah satu peminat ekstrem aktor ini nekad berpuasa tanpa makan dan minum berhari-hari untuk bertemu dengan idolanya, aksi peminat ekstrem ini kemudian mendapat perhatian Salman Khan sendiri dan berjumpa dengan peminatnya itu dan menghentikan puasa ekstrem tersebut.

Suami kepada aktres Aishwarya Rai ini juga mempunyai peminat yang sangat ekstrem demi menunjukan tanda cinta dan kasih kepada idolanya, peminat ekstrem ini memotong pergelangan di hadapan rumah aktor tersebut. Ngerinya!

Aktres dan model jelita ini pernah diekori peminat ekstrem selama berbulan-bulan dan hingga satu hari peminat tersebut menyerang Shruti, namun aktres tersebut selamat dan tidak berlaku sebarang kecederaan.

Aktres cantik ini juga pernah berdepan dengan peminat yang ekstrem bila mana suatu hari dirinya mendapat sebuah kiriman hadiah dari peminat.

Apabila aktres berkenaan membuka hadiah tersebut ternyata terdapat baju pengantin di dalamnya dan peminat tersebut mahu Sushmita berkahwin dengannya dan jika menolak, peminat tersebut menyatakan dirinya akan bunuh diri.

Aktor veteran ini sangat digilai ramai di India dan apabila orang ramai mendapat tahu keadaan kesihatan aktor yang mempunyai masalah ginjal, terdapat peminat ekstrem menyatakan mahu bunuh diri untuk menderma ginjal kepada aktor tersebut.

Namun tiada sebarang kejadian berlaku kerana Rajinikanth menyatakan dirinya tidak mahu peminatnya melakukan hal sedemikian rupa.

Macam-macam perangai peminat ekstrem ini, ngeri betul!


Aisar Khaled Mohon Doa Dari Ebit Lew, Mahu Berubah Ikut Sunnah Nabi

Selebriti media sosial, Aisar Khaled meluahkan hasratnya untuk terus berubah ke arah kebaikan. Mengambil iktibar atas apa yang terjadi pada dirinya baru-baru ini, Aisar berkata dirinya kini sedang dalam proses untuk menjadi lebih baik dan mengharapkan orang ramai dapat mendoakannya terus beristiqamah.

Luahan itu dibuat Aisar menerusi laman Insta-story nya pada Ahad dan dalam masa yang sama Aisar turut memaafkan mana-mana pihak yang bercakap mengenai dirinya sebelum ini.

“Terima kasih yang mendoakan. Saya masih di dalam proses baik pulih diri saya.”

“Saya bukan orang yang baik tapi Allah janji setiap ujian tanda Allah sayang. Terima kasih Ya Allah”

“Saya memaafkan semua orang yang bercakap apa pun mengenai saya”

“Doakan saya supaya istiqamah melakukan kebaikan dan mengikuti sunnah nabi” tulis Aisar

Dalam kemaskini berkaitan, Aisar juga berkongsi sebuah video pertemuannya dengan pendakwah bebas terkenal Ustaz Ebit Lew. Di dalam pertemuan tersebut, Aisar meminta nasihat Ebit selain dapat mendoakan dirinya untuk terus kuat.

“Allah kabulkan doa orang-orang yang hebat ini, yang saya hormati dan saya sayangi. Tahniah”

“Semoga menjadi contoh masyarakat dan idola anak-anak muda, InsyaAllah”

“Kita doakan keluar mencari jalan Allah” pesan Ebit

A post shared by ☆ 𝒜𝒾𝓈𝒶𝓇𝒦𝒽𝒶𝓁𝑒𝒹 ☆ (@aisar_khaledd)

Terdahulu, nama Aisar dikecam hebat warganet gara-gara membuat kandungan media melibatkan pemergian penyanyi terkenal, Allahyarhamah Siti Sarah Raissuddin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pernah Disangka Sudah Meninggal 39 Tahun Lalu? Amitabh Bachchan Kongsi Kisah Sebenar

Tahun ini tepat 39 tahun aktor Bollywood, Amitabh Bachchan dikhabarkan telah meninggal dunia ketika menjalani pengambaraan filem Coolie (1982).

Ketika itu, aktor ini didakwa hampir mati akibat kemalangan maut akibat adegan menembak semasa pengambaraan. Kejadian ini turut menarik perhatian banyak pihak di India.

Setelah dimasukkan ke dalam hospital, Amitabh berjaya diselamatkan walaupun pada awalnya doktor telah mengesahkan secara klinikal aktor ini sudah meninggal dunia pada 2 Ogos 1982.

Mengimbas kembali momen itu, beberapa pengguna di media sosial mula memuat naik rakaman video ibu mertua Aishwarya Rai yang pulang daripada hospital. Menurut sumber, rakaman ini didakwa tidak pernah dimuat naik sebelum ini.

Menerusi video tersebut, Amitabh Bachchan dilihat keluar daripada kereta putihnya. Kemudian aktor itu meminta restu daripada ibu bapanya iaitu Shri Harivansh Rai Bachchan dan Teji Bachchan.

Pada masa yang sama dalam rakaman video itu, Amitabh itu juga dilihat memeluk dan mencium anak-anaknya, Shweta Bachchan dan Abishek Bachchan.

Untuk pengetahuan kamu, kemalangan yang dipanggil ‘kematian sementara’ ini turut melibatkan aktor Puneet Issar. Dalam adegan tersebut, Amitabh sepatutnya mendarat di atas meja. Tetapi dia tersalah menghitung lompatan dan mendarat di tepi meja yang menyebabkan kecederaan di perut dan pendarahan dalaman yang teruk.


“Inikah Yang Layak Jadi Pemimpin?”- Izwan Azir Saleh

Penyampai radio Buletin FM, Izwan Azir Salleh meluahkan rasa kecewanya terhadap pemimpin yang sibuk mengejar kuasa berbanding angka kematian rakyat yang semakin ramai disebabkan Covid-19.

Menerusi laman Twitter, bekas penyampai berita TV3 ini turut mempersoalkan sikap sesetengah ahli polik yang mementingkan surat akuan sumpah berbanding kematian rakyat disebabkan Covid-19.

Sudahkah Tuanku mendengar mereka yang sibuk mengumpul SD untuk mengisi kekosongan jawatan?

Dengan 282 kematian hari ini, SD lebih penting untuk mereka, inikah yang layak jadi pemimpin?”- tulis Izwan

Dalam pada itu, Izwan turut akui sudah penat melihat gelagat Ahli Parlimen Padang Rengas, Dato’ Seri Mohamed Nazri bin Abdul Aziz .

“PS/ Tuanku, patik letih melihat gelagat MP Padang Rengas, ampun Tuanku.”- kongsi nya lagi

Tinjauan Murai mendapati rata-rata netizen komen bersetuju dan turut meluahkan rasa kecewa mereka.

“Harap Tuanku dengar keluhan kami Tuanku..Pemimpin sibuk dengan SD nyawa rakyat tergadai begitu sahaja.”

“Patik pun sama Tuanku! Tiba masanya Majlis Pemulihan Negara ditubuhkan secara rasmi dan kita selamatkan negara tercinta ini.”

“Sangat letih..Please laa.. ” ujar mereka

Harap negara akan kembali normal tanpa sebarang perebutan kuasa dari pihak atasan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Heliza Helmi Tak Wajar Dikecam Kerana Sedih PM Bakal Letak Jawatan. Ini Kata Netizen!

Penyanyi dan pelakon, Heliza Helmi meluahkan rasa sedih bahawa Perdana Menteri, Tan Sri Muhyiddin Yassin bakal meletak jawatan setelah hilang undi majoriti daripada Parlimen.

Menerusi Instagram, Heliza memuatnaik posting foto Perdana Menteri berserta kapsyen yang sedih dengan perjuangan Muhyiddin Yassin sebelum dipadam setelah menerima kecaman ramai.

“Ya Allah..Sebaknya. Bukan  mudah nak berada di posisi Abah, perjuangan Abah, pengorbanan Abah. Ya Allah..Berikanlah yang terbaik untuk Abah dan kami semua, rakyat Malaysia..sebuah negara yang Engkau Redhai. Pandu kami Ya Allah.”-Heliza Helmi

Seorang netizen di Twitter yang dikenali sebagai @azreen tampil pertahankan penyanyi ini dan memberitahu bahawa setiap orang mempunyai pilihan dalam kehidupan masing-masing.

“Setiap orang mempunyai pilihan dalam kehidupan masing-masing. Kita tidak boleh mengharapkan semua orang bersetuju atau menyokong semua yang kita lakukan. Sekiranya dia berpendapat bahawa Abah adalah PM terbaik, itu pendapatnya dan kita harus menghormati menghormatinya.

Hanya sebab majoriti dari kita tidak berfikir seperti itu, ia tidak bermaksud kita boleh membatalkan hak miliknya.”-Netizen

Netizen ini turut menyatakan bahawa hanya kerana beliau merupakan seorang selebriti, ianya tidak bermaksud beliau tidak dapat suarakan pendapat.

“Hanya kerana dia seorang selebriti/influencer, tidak bermakna dia tidak boleh suarakan pendapat. Tak bermakna kita tak sokong Muhyiddin Yassin, kita kena expect semua orang buat perkara sama. Dan itu tidak bermaksud kita kena cancel dia.”-Netizen


‘Dari Awal Tak Nak Laksanakan PKP Dan Total Lockdown’- Abby Abadi Marah Siapa?

Tular di media sosial milik Abby Abadi semalam, yang berkongsi tangkap layar jumlah kes jangkitan dan juga berita pembukaan beberapa sektor ekonomi di Instagramnya.

Menerusi tangkap layar yang dimuatnaik di Instagramnya itu, pelakon Gerak Khas ini seolah-olah meluahkan rasa geram dengan berkongsi jumlah kes yang meningkat naik bersama tangkap layar artikel pembukaan beberapa sektor ekonomi.

Dipetik dari Instagram pelakon veteran ini, aktres jelita ini berkongsi pandangannya terhadap isu semasa yang sedang melanda negara pada ketika ini.

“TSMY… Esok nak letak jawatan, harini umum buka sektor itu, sektor ini?

DARI AWAL tak nak laksanakan PKP dan TOTAL LOCKDOWN yang PENUH KETEGASAN dan DISIPLIN KETAT. Ada KELONGGARAN dan KELEMAHAN di sini dan di sana.

Kini KES COVID semakin RANCAK dengan angka KEMATIAN yang sangattttttt TINGGI. Banyak SEKTOR yang BUKAN KEPERLUAN atau ESSENTIAL pun yang DIBENARKAN BUKA.

ADAKAH ini TINDAKAN yang BIJAK, WARAS, MATANG atau dah TERDESAK?” Tulisnya

Melihat kemelut politk dan keselamatan rakyat saling bercanggah, Abby Abadi bersuara meluahkan pandangan dan berharap rakyat Malaysia dapat beri keutamaan dari aspek keselamatan bagi melawan COVID-19 ini.

“Harap SEMOGA RAKYAT MALAYSIA BERI KEUTAMAAN kepada KESELAMATAN DIRI dan KELUARGA dari WABAK COVID-19. KALI INI KENA BETUL-BETUL JAGA. Hospital dah tak ada tempat untuk kita.” Tulisnya lagi

Apa pun semoga kemelut politik dan isu keselamatan rakyat bagi menangani wabak COVID-19 dapat diatasi dengan baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Akan Balik Ke Los Angeles, Tapi Yuna Ada Misi Penting Untuk Usahawan Tempatan?

Penyanyi terkenal, Yunalis Zarai atau Yuna, telah dipilih sebagai wajah rasmi oleh myIOU iaitu sebuah syarikat fintech dan kewangan digital.

Pada yang tidak tahu, myIOU adalah servis perkhidmatan kewangan terbaru yang menawarkan khidmat Beli Sekarang Bayar Kemudian (Buy Now Pay Later) sesuai dan mudah untuk para peniaga dan usahawan atas talian dengan adanya pilihan pembayaran fleksibel yang pasti akan menarik ramai pelanggan dan pengguna.

Kerjasama Yuna dan myIOU sebenarnya membuka ruang kepada rakyat Malaysia mendapatkan kemudahan BNPL (Beli Sekarang Bayar Kemudian) sebagai satu kaedah pembayaran pembelian alaf baru disamping mempromosikan manfaat BNPL ini kepada peniaga-peniaga dan juga pelanggan-pelanggan tempatan demi membantu rakyat Malaysia dikala negara sedang dilanda kemarau pandemik pada masa ini.

Yuna bukan sahaja terkenal di Malaysia malah di Amerika Syarikat sudah pasti akan dapat membantu myIOU memperkenalkan perkhidmatan dan kemudahan pembayaran yang mereka sediakan dikalangan pelanggan dan usahawan di rantau ini nanti.

Christopher Kok, Regional Commercial Officer dari pihak IOUpay berkata,

“Yuna dipilih bukan hanya kerana beliau adalah seorang ikon orang ramai, tetapi kemampuan beliau mengeratkan jurang pelanggan dengan perniagaan-perniagaan tempatan demi membantu mereka mengembangkan lagi sayap perniagaan dikala musim pandemik ini. Sebagai pemain peranan utama industri BNPL di Malaysia, kami selalu mencari pihak-pihak yang mempunyai misi dan visi seperti kami.

Gabungan Yuna dan myIOU sangatlah sesuai kerana nilai-nilai yang dibawa kedua-dua pihak adalah amat selari dengan matlamat kami untuk menjadi pemain utama dalam industri transaksi kewangan digital di rantau Asia Tenggara”

Melalui kerjasama ini, Yuna akan mewakili myIOU dalam kempen-kempen dan aktiviti-aktiviti promosi secara atas dan bawah talian melalui pelbagai jenis media.

“Ramai yang tahu saya memang gemarkan jenama-jenama tempatan sama ada kecil atau besar sejak dari dahulu lagi. Saya akan kongsikannya dengan keluarga dan para peminat, tapi saya rasa cara itu masih belum lagi boleh dianggap menyeluruh.

Dewasa ini, banyak usahawan tempatan mengalami kekangan kewangan dalam memastikan perniagaan mereka terus berkembang.

”- katanya.

Tambah Yuna lagi, kerjasama dengan myIOU adalah masa yang tepat kerana dia  sedang mencari peluang untuk membantu para usahawan demi kelangsungan perniagaan. Penyanyi berusia 34 tahun ini bersama-sama pihak myIOU berharap dapat menarik orang ramai untuk mengambil peluang menggunakan perkhidmatan Beli Sekarang Bayar Kemudian (Buy Now Pay Later/BNPL ) oleh pihak myIOU.

Untuk perkembangan terkini dalam dunia muzik, Yuna memberitahu dia akan kembali ke Amerika Syarikat untuk album terbarunya.

“Saya akan kembali ke LA dan meneruskan kerja-kerja pembikinan album terbaru saya. Insya Allah ianya akan dilancarkan pada hujung tahun ini! Dan saya akan memastikan untuk berulang-alik ke Malaysia demi memastikan kesejahteraan keluarga saya sentiasa terpelihara.”- katanya


Seluruh Kabinet Telah Letak Jawatan, Harith Iskander Harap Khairy Jamaluddin Kembali

Tular di media sosial milik aktor dan pelawak terkenal tanah air yang berkongsikan kata-kata semangat dan doa buat Ahli Parlimen Rembau Khairy Jamaluddin di laman Twitter baru ini.

Berikutan perkongsian Khairy Jamaluddin di Instagram, yang memaklumkan bahawa barisan Jemaah Kabinet telah menyerahkan surat perletakan jawatan kepada Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah hari ini.

Membuatkan aktor serta pelawak popular ini berkongsikan kata-kata semangat dan mendoakan agar Ahli Parlimen Rembau itu dapat kembali semula.

“Kami harap dapat lihat kamu kembali semula. Dengan segera. Terlalu banyak kerja yang telah dilakukan @khairykj” ciap Harith

Apa-apa pun sama-samalah kita mendoakan yang terbaik untuk Ahli Parlimen Rembau ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Naim Daniel Pesan Jangan Taksub Dengan Ahli Politik, Ada Yang Tak Setuju?

Tular di laman Twitter Naim Daniel baru ini yang berkongsikan pandangannya, mengenai kemelut politik yang sedang  bergolak dalam negara pada ketika ini.

Dipetik dari laman Twitter penyanyi ini, Naim menasihati orang ramai agar tidak terlalu taksub dengan mana-mana ahli politik apatah lagi ahli politik yang datang terus bersilih ganti.

“Senang nak bagi pendapat sekalipun, bercakaplah dari sisi rakyat.

Dari situ kita akan belajar empati. Ahli politik akan terus bersilih ganti, jangan taksub dengan mana-mana mereka.

Kerajaan mahupun pembangkang. Yang baik terima, buruk kita tegur. Berdiri dengan rakyat.” Ciapnya

Tweet yang dikongsikan penyanyi tersebut menarik perhatian ramai warganet di Twitter, rata-rata ramai juga yang sehaluan dengan pandangan penyanyi muda tersebut.

“Anda berfikiran matang. Ahli politik datang dan pergi. Kita mesti memilih mereka yang benar berkhidmat untuk kita. Bukannya yang jenis 5 tahun sekali baru nampak muka, komen di media entah apa-apa” ciap pengguna pertama

“Kau memang mantap bro, harap kekalkan bersuara demi rakyat lain. Bukan tiba-tiba emo nangis ratap hiba ahli politik di media sosial” ciap pengguna kedua

“Mentaliti, tahap pendidikan dan pengalaman yang membezakan pandangan seseorang itu. Jadilah Rakyat Yang Maju” ciap pengguna ketiga

“Saya tak taksub parti atau pemimpin lagi dah” ciap pengguna keempat

“Naim ni kalau satu hari bertanding jadi wakil rakyat, aku undi dia” ciap pengguna kelima

Dalam ramai-ramai yang setuju dengan pandangan Naim, ada juga yang meluahkan pandangan yang sebalik bagi menyangkal apa yang di Tweet oleh Naim.

“Kau pun kena adil bandingkan 4,371,481 orang meninggal angkara Covid satu dunia. Kira WHO gagal urus Covid-19?

Malaysia nombor 108 kadar populasi kematian, sebab Covid ikut populasi. Habis 107 negara lagi nak cakap apa. Kerajaan gagal juga?” ciap pengguna pertama

“Ya lah dik. Cakap senanglah, cuba isi jawatan tu susah ke tak. Penyakit ni kita dengan tuhan. bukan bergantung pada manusia” ciap pengguna kedua

“Jika ditutup semua sektor, kerajaan akan disalahkan. Jika buka, kerajaan juga disalahkan. Senang cerita susah nak puaskan hati orang” ciap pengguna ketiga

Selain itu, ada juga warganet mempertikaikan jika betul ahli politik peduli, kisah dan ingin selesaikan pandemik, mereka tidak akan bertelagah drama politik pada masa getir ini.

“Kalau puak politik ni betul-betul nak selesaikan pandemik ni, mereka tak akan bercakaran. Rakyat sedang lihat UMNO menggelupor nak dapat kuasa, bukan pasal Covid-19 pun hanat” ciap pengguna empat

“Tapi bang sekarang ni nampaknya bukan #rakyatjagarakyat dah. Lebih kepada #rakyatjagaanwar dah sekarang ni. Kemarin kemain lawan untuk rakyat, tumbangkan kerajaan.

Tup..tup harini bila dengar PM nak letak jawatan, ramai-ramai nak naikkan Anwar. Lawak!” ciap pengguna kelima

Siapa anda rasa, mampu meneraju negara dalam keadaan pandemik dengan masalah ekonomi ketika dengan telus ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harga 2 Telefon Lipat Baru Samsung Di Malaysia Diumumkan; Bermula RM 3,999

Samsung Galaxy Z Fold 3 dan Z Flip 3 dilancarkan di acara Galaxy Unpacked anjuran gergasi teknologi itu baru-baru ini pada Rabu (11 Ogos). Terbaru, Samsung telah mengumumkan harga kedua-duanya boleh didapati secara pra-temahan di Malaysia  masing-masing dengan harga bermula daripada RM6,699 dan RM3,999.

Turut dilancarkan semasa acara yang disiarkan secara langsung itu ialah siri Galaxy Watch 4 baru dengan harga bermula RM899. Manakala dan ‘earbud’ tanpa wayar Galaxy Buds 2 pada harga RM499.

Namun yang pasti, telefon-telefon terbarunya yang mencuri tumpuan – lengkap dengan pelbagai ciri baru yang melambangkan usaha berterusan Samsung dalam pasaran telefon lipat.

Galaxy Z Fold3 5G, Galaxy Z Flip3 5G, Galaxy Watch4 Versi Bluetooth Classic dan Galaxy Watch4 akan disediakan untuk pra-pesanan mulai 19 Ogos hingga 21 September 2021.

Pengguna yang membuat pra-pesanan awal Galaxy Z Fold3 5G atau Galaxy Z Flip3 5G bakal menerima perlindungan Samsung Care + selama setahun secara percuma sehingga anda dilindungi daripada kerosakan yang tidak disengajakan, termasuk penggantian skrin, kerosakan air dan penggantian penutup belakang.

Selain itu, pra-pesanan Galaxy Z Fold3 5G dan Galaxy Z Flip3 5G ini juga melayakkan anda menerima e-baucar Kedai Dalam Talian Samsung Malaysia
bernilai sehingga RM850!

Bukan itu sahaja, semasa anda membuat pra-pesanan Galaxy Watch4 Classic dan Galaxy Watch4 Versi Bluetooth 4, anda boleh menerima e-baucar bernilai sehingga RM250 untuk dibelanjakan untuk Samsung Malaysia
Kedai atas talian!

Pra-tempah akan tersedia di Samsung Experience Stores, Samsung Authorized Partners dan Kedai Dalam Talian Samsung Malaysia.


“Kata Ada Plan Sendiri?” – Netizen Terkejut Issey Sertai Gegar

Pelawak Issey Fazlisham membuat kejutan pada Isnin apabila kembali sebagai penyampai radio. Bergandingan bersama Shah Muhammad, Issey kini bersiaran di stesen radio Gegar menerusi segmen ‘Gegar Pagi bersama Shah dan Issey’, setiap Ahad hingga Khamis bermula jam 6 hingga 10 pagi.

Pelbagai persepsi telah diberikan oleh netizen mengenai Issey kembali sebagai penyampai radio setelah berundur daripada Suria FM pada 16 Julai lalu termasuk mempersoalkan perancangan kerjayanya seperti yang diumumkannya sebelum ini.

“Bisnes ini ke yang Issey cakap itu lepas keluar dari Suria?”

“Ingat keluar dari Suria tak berkecimpung dengan DJ dah. Kata ada plan sendiri, ternyata ini plan dia” komen mereka

Bagaimanapun, rata-rata pendengar stesen radio pilihan ramai Pantai Timur itu menyambut baik kemunculan Issey sebagai penyampai radio Gegar.  Malah, mereka turut menyifatkan pemilihan jejaka kelahiran Kelantan yang berjiwa besar dalam seni persembahan dikir barat dan adat budaya Melayu itu sebagai calon yang tepat.

Mengenai ‘kehilangan’ Mek Zura pula yang sebelum ini bergandingan bersama Shah, penyampai radio ini akan mengendalikan segmen ‘Gegar 10-3’setiap Ahad hingga Khamis, dari 10 pagi hingga 3 petang.

Mek Zura akan membawa pengisian baharu termasuk perbincangan topik-topik berkaitan wanita,tips keibuan, berkongsi resepi masakan, dan sebagainya.

Di segmen ‘Gegar Malam’ pula, para peminat kini akan ditemani oleh Scha Musa,setiap Ahad hingga Khamis, bermula 8 malam hingga 12 tengah malam, menghiburkan peminat dengan pengisian baharu seperti Lagu Oversea,Busker Malam, Kelas Malam dan Game Apa Malam Ini?

Para peminat Gegar boleh terus berhibur dengan segmen ‘Gegar Petang’, bersama Ewan dan DJ Nazz, setiap Ahad hingga Khamis, 3 petang hingga 7 malam, yang mempersembahkan gandingan unik dengan pengisian yang menarik perhatian ramai peminat seperti Buletin Pantai Timur, Sembang Petang, DJ Nazz Rungkai dan banyak lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Latar Belakang Barisan Pelakon Utama Dalam Drama ‘Ayahanda’

Ayahanda adalah satu tajuk drama bersiri 13 episod yang diarahkan oleh Dato’ Ahmad Tamimi Siregar. Drama ini diadaptasi daripada novel berdasarkan kisah benar.  Drama ini juga menampilkan ramai barisan pelakon yang hebat seperti Jalil Hamid, Fauziah Ahmad Daud, Fikry Ibrahim, Noorkhiriah dan ramai lagi. Menerima sambutan yang begitu menggalakkan, mendapat banyak pujian dan meraih lebih 4 juta tontonan dengan respon yang luar biasa daripada penonton.

Jadi, kami ingin berkongsi dengan pembaca siapakah pelakon-pelakon utama dalam drama ini. Mesti ramai yang ingin tahu bukan? Jom kita tengok!

Jalil Hamid atau nama sebenarnya Abdul Jalil Bin Abdul Hamid merupakan seorang pelakon dan penyanyi sejak tahun 1990 lagi. Jalil Hamid antara pelakon yang pernah memenangi Anugerah Pelakon Terbaik di Anugerah Skrin pada tahun 1995 dan 2006, juga sebagai Pelakon Pembantu Terbaik di Anugerah Skrin pada tahun 2016. Dia yang mendirikan rumah tangga dengan Hayati Sariat pada 7 Disember 1984 dan mereka dikurniakan 6 orang anak. Jalil Hamid yang berasal dari Masai, Johor Bahru ini dilahirkan 25 April 1957 dan kini usianya 64 tahun.  Jalil Hamid membawakan watak sebagai Haji Abdullah iaitu Tok Imam dan ayah kepada 4 orang anak dalam drama ‘Ayahanda‘.

Watak Ibu dan Hajjah Noriah dalam drama ‘Ayahanda’ ini dilakonkan oleh pelakon hebat Fauziah Ahmad Daud atau lebih dikenali sebagai Kak Ogy yang merupakan seorang pelakon, penyanyi dan pengacara sejak tahun 1972 lagi. Ogy merupakan anak kepada biduan Ahmad Daud dan primadona seniwati Saadiah. Ogy juga adalah kakak kepada seorang pelakon, Fazlina Ahmad Daud. Dia sebelum ini pernah berkahwin dengan pelakon, Eman Manan pada 23 Disember 1990 namun bercerai setelah 13 tahun hidup bersama. Ogy juga mempunyai seorang anak angkat yang bernama Nur Aishah Aminah yang dijaganya sejak bayi dan kini sudah berusia 14 tahun. Ogy yang dilahirkan pada 10 Oktober 1962 dan kini usianya memasuki 59 tahun.

Watak sebagai anak bongsu ini yang dilakonkan oleh Fikry Ibrahim atau nama sebenarnya Ahmad Fikry Ahmad Ibrahim yang merupakan seorang pelakon, pelawak dan pengacara yang memulakan kerjayanya dalam industri seni setelah dinobatkan sebagai pemenang tempat ketiga dalam ‘Lawak Solo’ pada tahun 2016. Lakonan pertamanya sebagai Noah Farizzam yang bergandingan bersama Uqasha Senrose dalam drama ‘Hero Seorang Cinderella’ pada tahun 2017. Fikry Ibrahim berasal dari Jitra, Kedah dan dilahirkan pada 16 April 1994.

Noorkhiriah yang membawakan watak sebagai anak sulung yang bernama Halimah atau Kak long dalam drama bersiri ‘Ayahanda’. Noorkhiriah Binti Ahmad Shapie merupakan seorang pelakon sejak tahun 1999 lagi. Dia juga pernah memenangi Anugerah Pelakon Wanita Terbaik (Drama) di Anugerah Skrin 2010. Khiriah yang berasal dari Raub, Pahang ini dilahirkan pada 18 April 1976 dan kini usianya memasuki 45 tahun. Dia telah mendirikan rumah tangga dengan Azfaizul Ahtan pada 11 November 2006 dan mereka dikurniakan 3 orang cahaya mata.

Shah Jaszle atau nama sebenarnya Mohd Shahrizal Jaszle Bin Jasmin ini berasal dari Kampung Baru, Kuala Lumpur dilahirkan pada 30 Julai 1988. Dia yang berdarah campuran Cina, Pakistan dan Melayu telah memulakan kerjaya dalam bidang seni sejak tahun 2008. Shah Jaszle yang telah berkahwin dengan seorang model, Hanis Husna pada 1 Mei 2015 dan mereka dikurniakan 2 orang cahaya mata. Dalam drama ‘Ayahanda’, Shah Jaszle memegang watak sebagai Ramli iaitu anak kedua Haji Abdullah.

Dalam drama ‘Ayahanda’, watak anak ketiga yang pendiam iaitu Ahmad dilakonkan oleh pelakon alumni Aswara, Hairi Safwan. Nama sebenarnya adalah Mohd Hairi Safwan Bin Aznan memulakan kerjayanya seninya setelah menjuarai Program Realiti Anak wayang pada tahun 2009 dan sehingga kini dia telah membawakan pelbagai watak drama TV. Dia yang telah berkahwin dengan Fara Afiza Azman pada 22 Mac 2014 dan mereka mempunyai 3 orang cahaya mata. Hairi yang berasal dari Alor setar, Kedah ini dilahirkan pada 16 Januari 1988.

Pelakon tinggi lampai, Rita Nadira yang membawakan watak sebagai menantu bongsu Haji Abdullah dan isteri kepada Aziz. Dia yang mula menjadi pelakon pada tahun 2017 sering mendapat watak sebagai antagonis. Namun dia tidak kisah dan menganggap itu sebagai rezeki dia lebih dikenali. Rita yang dilahirkan pada 7 Jun 1997 ini dikatakan pernah menjalinkan hubungan dengan adik Elfira Loy iaitu Ezzrin Loy namun hubungan itu berakhir pada tahun 2019.

Sherry Ibrahim atau nama sebenarnya Syarizad Binti Ibrahim melakonkan watak sebagai Aishah. Dia yang dulunya pernah bekerja sebagai pramugari Malaysia Airlines dari tahun 2001 sehingga 2006. Sherry memulakan kerjaya lakonan menerusi drama TV3 ‘Drama Baru’ pada tahun 2006. Dia kemudiannya kembali menjadi pramugari Qatar Airways pada tahun 2010 hingga 2012. Selepas itu dia kembali berlakon dan pernah beberapa kali memegang watak utama. Sherry yang dilahirkan pada 3 April 1983 ini berasal dari Petaling Jaya, Selangor.

Nor Shamimi Ernida Mansor atau lebih dikenali sebagai Mimi Ernida memegang watak sebagai Rahayu dalam drama ‘Ayahanda’. Watak Rahayu adalah sebagai bekas kekasih Aziz. Dia yang mula aktif pada tahun 2010 telah mendapat perhatian peminat apabila membintangi filem ‘Polis Evo’ yang membawakan watak sebagai Maya. Mimi yang berasal dari Alor Setar, Kedah ini dilahirkan pada 21 Mac 1990 dan kini usianya 31 tahun.

Mohd Sori Anuar Bin Mohd Tarmizi atau lebih dikenali sebagai Sobri Anuar memang watak sebagai Mat Diah iaitu suami kepada Halimah. Dia yang berasal dari Kuantan, Pahang ini dilahirkan pada 6 Julai 1976.

Dato’ Ahmad Tarmimi Siregar Bin Mohd Kamal bukan sahaja pengarah dalam drama ‘Ayahanda’ malah dia juga melakonkan watak sebagai Lebai Kassim iaitu sebagai sahabat baik Haji Abdullah. Dato’ Tarmimi dilahirkan pada 17 Januari 1950.


“Langit Gelap Masa Tan Sri Keluar Istana” – Linda Rafar Sedih Muhyiddin Yassin Letak Jawatan

Berita mengenai Tan Sri Muhyiddin Yassin meletakkan jawatan sebagai Perdana Menteri Malaysia yang ke-8 pada Selasa ternyata memberikan kesan kepada ramai rakyat Malaysia.

Di media sosial,ramai yang berterima kasih kepada Muhyiddin atas jasa dan khidmatnya selama ini sebagai Perdana Menteri . Tidak terkecuali selebriti-seleberiti popular tanah air seperti Mila Jirin, Heliza Helmi, Amelina dan Linda Rafar turut berkongsi ucapan terima kasih dan rasa sedih mereka di laman Instagram.

Itulah gambaran yang diberikan oleh Linda atau nama sebenarnya Azlinda binti Rafar ketika melihat kenderaan Muhyiddin bergerak keluar dari Istana Negara sewaktu siaran langsung berita figura itu meletakkan jawatan ditayangkan secara langsung di kaca televisyen dan platform media sosial.

Menurut Linda, dia berterima kasih dan menyifatkan Ahli Parlimen Pagoh itu telah melakukan yang terbaik buat Malaysia. Menerusi hantaran yang dimuatnaik oleh Linda, video Muhyiddin tersebut telah mendapat lebih dari 160,000 ribu tontonan serta turut dibanjiri 1,400 komen daripada pengikutnya yang berkongsi rasa sedih mereka.

Dalam perkembangan lain, Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah berkenan supaya Muhyiddin menjalankan tugas sebagai caretaker Perdana Menteri sehingga Perdana Menteri baharu dilantik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Suami Nia Ramadhani Mahu Larikan Diri, Peguam Tampil Jelaskan Apa Yang Berlaku

Suami kepada Nia Ramadhani, Ardi Bakrie kini menjadi bualan ramai setelah tersebar khabar angin yang mengatakan beliau cuba untuk melarikan diri dari pusat rehabilitasi dan mengalami kemalangan di Tol Jagorawi.

Menurut KOMPAS, isu tersebut telah dinafikan oleh oleh peguamnya, Wa Ode Nur Zaenab  tampil menjelaskan apa yang berlaku pada anak guamnya itu.

“Maklumat itu salah. Maklumat tidak benar dan cenderung fitnah.”- jelas Wa Ode

Wa Ode turut memberitahu bahawa Ardi  kini sedang memberi tumpuan untuk menjalani rehabilitasi.

“Ardi dan Nia sedang giat ikuti program. Tujuan mereka adalah untuk sembuh dengan cepat, mahu jalani aktiviti seperti masyarakat umum dan berikan karya-karyanya yang terbaik.”- tambahnya

Sebelum ini, Ardi mengalami kemalangan ketika berlatih sukan tinju. Pada ketika itu, Ardi terjatuh dan kepalanya terhantuk di lantai.

Peguam kepada Ardi  itu juga menjelaskan bahawa Nia terkejut dan sedih apabila mengetahui suami terjatuh ketika bersenam.

“Saya berjumpa dengan Nia yang terkejut, sedih tapi cukup kuat saya lihatnya.” ujarnya

Susulan itu, Wa Ode tampil menjelaskan keadaan terkini Ardi setelah mengalami kemalangan tersebut.

“Kata jurulatih, hentakan pada bahagian belakang kepala agak kuat. Petang itu dia terus dibawa ke hospital di Bogor. Kemudian dirujuk ke Jakarta dan sampai saat ini dirawat di  hospital tersebut.”-  dedah Wa Ode

Sebagai info, Nia ditahan oleh pihak polis di rumahnya yang terletak di kawasan Pondok Pinang, Kebayoran Lama, Jakarta Selatan, pada petang Rabu (7/7), dengan 0.78 gram dadah jenis syabu bersamanya. Selain itu, pemandu Nia juga ditahan.

Pada  hari yang sama, Ardi datang menyerah diri di Polres Metro Jakarta Pusat (Central Jakarta Metro Police). Ketiga-tiganya kemudian melalui ujian air kencing dan disahkan positif dadah jenis syabu.


Cantiknya Kalian! 6 Selebriti Ini Umum Sudah Berhijab

Sejak masuknya tahun baru Islam, ramai selebriti telah berkongsi pelbagai kebaikan dan perkara yang positif. Malah ada diantara mereka turut mengambil keberkatan bulan Muharram dan kisah positif mengenai Allahyarhamah Siti Sarah yang meninggal dunia pada 9 Ogos lalu untuk menjadi lebih baik.

Tidak terkecuali buat enam selebriti wanita ini, Izara Aishah, Siti Elizad, Betty Rahmad, Viccha, Fieya Julia dan Nana Mahazan yang membuat keputusan untuk tampil berhijab sejak awal Muharam. Berikut Murai.my kongsikan kisah dan pengalaman mereka yang kini manis berhijab.

Pelakon dan usahawan, Izara Aishah bukan sahaja mencuri perhatian apabila berkongsi penampilan dirinya yang kini bertudung labuh, malah menantu tiri penyanyi tersohor Datuk Seri Siti Nurhaliza ini turut memadam gambar-gambar lamanya yang tidak bertudung di laman Instagram.

A post shared by Izara Aishah Adib (@izaraaishahofficial)

Di laman Twitter,pemilik nama penuh Nik Izara Aishah Nik Izazurin, 28 ini turut meminta pengikutnya berkongsi kedai mahupun mereka yang menjual khimars selain berterima kasih atas doa yang dititipkan buatnya.

Pelakon dan penyampai radio, Siti Elizad menarik perhatian ramai apabila tampil bertudung. Jelas Elizad, dia kini dalam proses untuk menjadi lebih baik dan istiqamah setelah menerima banyak komen kecaman yang menegur penampilannya yang menampakkan bahagian leher.

“Allahuakbar, elok je ustaz, ustazah tinggalkan komen mendoakan lebih baik dan istiqomah. Yang beberapa netizen ni, ada je tak kena.

“Ya tahu, belum sempurna. Jadi terima kasih di atas komen-komen yang serba serbi tak kena. Jangan merasa diri kita lebih baik daripada orang lain,” tulisnya.

A post shared by ELIZAD SHARIFUDDIN (@elizadsharifuddin)

Rata-rata peminat dan rakan selebriti turut mengambil kesempatan dengan mengucapkan tahniah atas penghijrahannya.

Hatinya mula terdetik untuk melakukan perubahan setelah melihat anaknya, Ardy Wira yang kini berusia lebih dua tahun sudah lancar mengaji Iqra, sedangkan dirinya yang sudah berusia masih merangkak-rangkak membaca al-Quran. Itulah luahan pelakon Betty Rahmad yang kini manis berhijab.

A post shared by Betty Rahmad (@bettyrahmad)

Pemergian rakan artis, Allahyarhamah Siti Sarah Raissuddin turut menjadi asbab buat adik Datin Seri Umie Aida dan Erma Fatima ini untuk melakukan perubahan ke arah yang lebih baik.

“Masa arwah masih ada, saya ada pesan tudung jualannya. Waktu itu saya macam ada niat untuk bertudung tapi tak pakai lagi. Saya tunjuk kepada suami dan dia tanya dah nak bertudung ke tapi saya jawab belum lagi.

“Selepas arwah meninggal dunia, masa itu barulah saya putuskan untuk pakai tudung. Ketika membaca doa Awal Muharam, saya solat dan baca al-Quran bukan sebab sedih, takut atau susah. Tapi terlalu bersyukur dengan apa yang saya ada. Betapa sayangnya Allah kepada saya, semua urusan dipermudahkan, ada saja rezeki yang masuk,” katanya menerusi siaran langsung Instagram baru-baru ini

Pelawak dan pelakon Vicha Saywho membuat keputusan untuk berhijab dan memohon peminat mendoakan penghijrahannya ke arah lebih baik.

A post shared by Vicha_Barbie (Besar&Chubby) (@vicha_barbie)

Akui Vicha atau nama sebenarnya Refika Novianti Faturohman, dia masih belajar untuk menjadi lebih baik dan berasa malu dengan anak-anaknya yang sudah lama berhijab sedangkan hanya dirinya sahaja yang masih belum berhijab.

“Ya Allah, baru perasan dalam keluarga sayalah yang baru berhijab. Malunya sedangkan anak-anak saya semua pun pakai hijab dah lama.

“Ampunkan saya Ya Allah. Subhanallah, Insya-Allah tiada kata terlambat untuk hamba-Nya yang ingin belajar dan memperbaiki dirinya,” katanya.

A post shared by Fieya Julia (@fieyajulia)

Memadam semua fotonya terdahulu, penyanyi Fieya Julia membuat kejutan apabila tampil dengan imej baharu yang kini manis berhijab. Dibanjiri dengan pelbagai komen positif dari rakan artis dan peminat, Fieya atau nama sebenarnya Nur Syafiyah binti Sejali menerusi hantaran di laman Insta-story berterima kasih atas doa yang dititipkan buat dirinya.

Penyanyi dan juga pengacara,Nurul Hana Che Mahazan atau lebih dikenali sebagai Nana dilihat tampil dengan imej berhijab menerusi sebuah video berdurasi 30 minit yang dimuat naik dalam Instagram miliknya baru-baru ini. Dalam video tersebut, Nana sedang mempromosikan produk sambal yang diusahakannya sambil ditemani suami, Mohammad Raqeem Brian Abdullah.

A post shared by ᑎᗩᑎᗩ ᗰᗩᕼᗩᘔᗩᑎ® (@nanamahazan)

Menjawab pertanyaan pengikutnya tentang imej berhijab, Nanaberkata dia sebenarnya belum bersedia untuk berkongsi dengan lebih lanjut tentang perkara perubahan yang sedang dijalani kini namun berterima kasih atas doa-doa yang dititipkan buatnya selama ini.

“Saya tidak kuat untuk bercerita mengenainya (penampilan bertudung). Sebab itu, saya ajak suami, Brian untuk bersama-sama dengan saya dalam video ini. Apa pun, terima kasih kerana sudah mendoakan saya.

“Alhamdulillah, doa-doa anda yang baik untuk saya itu sudah dimakbulkan Allah. Saya bersyukur dan sangat berterima kasih di atas doa-doa kalian semua. Apapun, saya masih belajar lagi dan terus doakan yang terbaik ya,”

“Alhamdulillah, saya amat bersyukur kerana hidayah ini sampai awal. Tapi, sejujurnya sebagai manusia biasa perubahan perlukan masa dan inilah harinya.

“Sekali lagi, saya mohon doakan yang terbaik untuk saya dan terima saya seadanya. Apapun, saya masih Nana yang dulu dan insya-Allah saya akan buat yang lebih baik lagi,” katanya

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ariana Grande Pilih Tinggal Di Tengah Hutan, Bina Rumah Hampir RM29 Juta!

Tanpa diketahui lokasi sebenar rumahnya, penyanyi Ariana Grande didakwa memiliki rumah mewah yang bernilai hampir RM29 juta. Pelatun lagu “Positions” ini telah memilih lokasi yang strategik di tengah-tengah hutan dan dibina di atas tanas seluas satu hektar.

Nak tahu bagaimana rupa rumah hutan Ariana Grande dengan suaminya, Dalton Gomez? Jom tengok di bawah!

Jadi kamu rasa bagaimana, cantik dan selesa bukan?


Kareena Kapoor Cadang ‘Kaedah Ibu Tumpang’ Sebelum Hamil Anak Kedua, Ini Reaksi Saif Ali Khan

Dipetik dari Hindustan Times, Pelakon Bollywood, Kareena Kapoor mendedahkan bahawa dia dan suaminya,Saif Ali Khan pernah mempertimbangkan untuk menggunakan kaedah ibu tumpang (surrogacy) sebelum mengandungkan anak kedua mereka Jehangir Ali Khan.

“Saya seperti ‘adakah patutu kita melakukan itu? Patutkah kita melakukan kaedah ibu tumpang (surrogacy)?- jelas Kareena

A post shared by Kareena Kapoor Khan (@therealkareenakapoor)

Kareena kemudian berkongsi reaksi suaminya, Saif  yang mahu mencuba lakukannya dengan cara yang betul.

“Reaksi Saif adalah,’ jika kita boleh mempunyai anak, mengapa tidak mencuba dan melakukannya sendiri? Dan jika itu adalah cara yang Tuhan mahukan (ia akan terjadi)’. Saif sangat jelas seperti, ‘mari kita lakukan dengan cara yang betul dan lihat jika ia berlaku.

Sudah tentu, itulah bagaimana ia berlaku. Dan melahirkan kedua-dua anak saya menjadi kegembiraan terbesar bagi saya.”- dedah Kareena

Kareena turut menambah beliau gembira dengan kedua-dua kehamilannya.

“Saya gembira saya telah mengalaminya dengan kedua-dua anak lelaki. Saya sebenarnya menikmati kesemuanya. Saya adalah seorang pelakon yang tidak mengambil peduli. Wajah saya bengkak, kaki saya bengkak.

Apa yang menariknya adalah jenama saya dan ramai orang yang saya bekerjasama tidak mengambil peduli dengan hal itu. Mempunyai dua orang anak, tidak kira berapa saiz anda.”- kongsinya lagi

Sebelum ini, Kareena pernah menerima kritikan netizen di India setelah menamakan anak keduanya, Jehangir Ali Khan.

Nama Jehangir, dieja sebagai Jahangir atau Jangir berasal dari Parsi. Jahan bermaksud alam semesta atau dunia. Nama itu juga bermaksud “raja dunia”. Sebagai info, Maharaja  Mughal Jahangir adalah putera kepada Akbar dan memerintah kerajaan dari 1605 Masihi sehingga 1625 Masihi. Dia juga bertanggungjawab di atas penjarakan dan pembunuhan Guru Sikh ke-5, Guru Arjan Dev Ji.


Berseleranya Tengok! Knowhere Bangsar Memperkenalkan Menu ‘Pizza Kantoi’ Merdeka Baru

Knowhere Bangsar, restoran gabungan moden kontemporari, memperkenalkan  ‘Pizza Kantoi’” sebuah menu baru bersempena dengan sambutan Hari Merdeka yang ke-64 tahun ini. Pemilihan nama ‘Kantoi’, kerana ia menjadi satu bahasa tempatan yang sangat dekat dengan jiwa orang Malaysia. Ia bermaksud sesuatu yang gagal dalam merahsiakan sesuatu.

Walaupun Pizza diilhamkan oleh Orang Itali, tetapi untuk ‘Pizza Kantoi’, Knowhere Bangsar menjadikannya lebih enak kerana rasanya unik dan menggoda rakyat Malaysia. Matlamat mereka sentiasa mengekalkan keunikan Malaysian dalam setiap sajian.

Siri ‘Pizza Kantoi’ dari  Knowhere Bangsar ini mungkin kelihatan seperti pizza yang selalu kita lihat, tetapi sebenarnya ia adalah pai Malaysia. Seperti pizza,  topping boleh disesuaikan dengan ramuan apa pun, menjadikannya berbeza rasa yang sesuai dengan selera anda. Jadi, sempena Merdeka ke-64 perayaan tahun ini, Knowhere Bangsar mencuba 6 hidangan baru dengan 4 citarasa seluruh rakyat Malaysia. Menariknya, mereka memilih nama-nama untuk menu yang cukup unik!

Hidangan yang diilhamkan oleh nasi lemak kegemaran tempatan kami, mereka mengubah ramuan topping dan sos rempah berdasarkan roti rata. Mereka menambah mozzarella
keju juga!

Hidangan Malaysia yang paling lazat sepanjang masa terdapat di roti rata. Bayangkan saja bahan-bahan yang disematkan di dasar saus kacang yang creamy.

Ketepikan pepperonis, mereka memiliki bacon daing lembu versi mereka sendiri yang dipadankan dengan lada yang segar di atas roti rata berbahan asas ‘lomak’ dan keju mozzarella.

Udang mentega versi mereka di atas roti rata pasti akan memberi anda kepuasan  Ditaburi dengan debu kuning telur asin emas, sekaligus membuatkan anda seperti seorang jutawan.

Ini pula pencuci mulut. Dengan bahan-bahan menggoda yang ditaburi kacang tanah pada
roti rata, kemudian taburan gula Melaka di atasnya. Sudah pasti sangat menyelerakan, bukan?

Terinspirasi oleh nasi biryani yang beruap dan beraroma, mereka memastikan versi Pizza Kantoi ini
dapat menjadi sesuatu yang ‘real’ bukan olok-olok. . Mereka menambahkan raita epal ke dalamnya..

Sudah tentu, itu bukan pizza tetapi anda tidak perlu berfikiran terbuka untuk menikmati makanan lokal yang menggiurkan, anda hanya perlu membuka mulut.

Dalam semangat Merdeka, Knowhere Bangsar dengan bangga mempersembahkan menu Pizza Kantoi, di mana setiap hidangan hadir dengan cita rasa yang berani, sikap positif dan terus bersatu melalui makanan kita sambil bertahan melalui waktu yang penuh mencabar ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


8 Artis Hollwood Pernah Hidup Susah Sebelum Berjaya Dalam Kerjaya Seni

Jangan sangka semua selebriti terkenal dunia yang berjaya dalam kerjaya mereka ini, datang dari latar belakang yang kaya-raya dan berstatus dalam industri hiburan.

Rata-rata ramai di kalangan selebriti terkenal di hollywood, pernah mengharungi hidup yang susah hingga terpaksa berumahkan jalan di kaki lima. Ingin tahu siapakah selebriti yang pernah hidup susah, jom lihat di bawah!

Siapa sangka aktor berbakat ini sebenarnya membesar dalam kemiskinan, oleh kerana kedaifan hidup semasa muda membuatkan aktor ini berazam untuk berjaya di hollywood.

Penyanyi jelita pernah menghabiskan masa mudanya menjadi orang gelandangan pada usia 18 tahun, Jennifer yang memilih menceburi bidang tarian daripada pendidikan tidak mendapat restu ibunya dan di usia muda Jennifer sering tidur di studio tarian.

Salah seorang aktor veteran di hollywood ini juga pernah melalui zaman mudanya hidup susah dan serba daif bersama adik-beradiknya hinggakan terpaksa menjadi artis jalanan sebagai sumber rezeki harian.

Dibesarkan dalam keluarga ibu tunggal penyanyi rapper terkenal dunia ini mempunyai zaman kanak-kanak yang tidak seindah remaja lain, tetapi dirinya tidak berputus asa dan akhirnya berjaya menjadi penyanyi rapper terkenal.

Sebelum menjadi pelakon yang berjaya Chris Pratt pernah menjadi orang gelandangan dan kadang-kala menetap di dalam vannya selama beberapa waktu.

Ingin keluar dari kepompong hidup yang tidak berumah, Chris memutuskan untuk berlakon dan akhirnya berjaya dalam bidang lakonan setelah berlakon dalam filem ‘Cursed: Part III’ pada tahun 2000.

Selain lahir dalam keluarga yang serba miskin, penyanyi ini juga pernah menderita didera oleh bapanya yang terjebak dengan dadah.

Selena membesar dengan melihat pengorbanan ibunya yang bersusah payah membesarkannya pada ketika ibunya masih muda, dari situ penyanyi ini nekad untuk berjaya dan meluahkan rasa bangga terhadap pengorbanan yang dilakukan ibunya itu.

Justin Bieber juga membesar dalam serba kemiskinan, dan rumah yang didiami bersama keluarga di Kanada suatu ketika dulu penuh dengan tikus dan banyak perangkap tikus telah dipasang dirumah.

Tak sangkakan artis yang dilihat popular sebenarnya juga pernah melalui kesukaran, kemiskinan dan kedaifan kehidupan sebelum berjaya dan menjadi terkenal di hollywood.


[VIDEO] Cameron Diaz Dedah Alasan Bersara Dari Dunia Lakonan

Bintang Charlie’s Angels, Cameron Diaz tampil mendedahkan sebab beliau menjauhkan diri dari  dunia lakonan.

Menerusi rancangan Kevin Hart’s Peacock, Hart to Heart, Cameron  menjelaskan bahawa beliau mahu menjadikan kehidupannya diuruskan oleh dirinya sendiri.

“Bagi saya, saya benar-benar mahu menjadikan hidup saya dapat diuruskan oleh saya. Rutin saya dalam sehari adalah apa yang saya dapat lakukan sendiri.” ujar Cameron

Pelakon ini turut mengakui bahawa sampai satu tahap, ketika kemasyhuran yang menjadi sebahagian daripada kehidupannya, ia  telah pun  “diserahkan kepada orang lain”.

“Begitu banyak perkara dalam hidup saya..yang saya tidak sentuh dan saya tidak menguruskannya. Sejak perubahan itu, saya merasa sempurna

Saya bertemu suami saya, kami memulakan keluarga dan semua perkara yang saya tidak punyai masa sebelumnya. Sebenarnya, bukan sahaja tidak mempunyai masa tetapi tidak mempunyai ruang untuk membuat keputusan yang tepat untuk saya pada saat itu”- katanya lagi

Sebagai info, Cameron berkahwin dengan gitaris utama Charlotte, Benji Madden, pada tahun 2015. Mereka kemudian menyambut cahaya mata perempuan, Raddix pada Disember 2019. Pada tahun 2018, Cameron mengumumkan bahawa beliau telah bersara dari lakonan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Belajar Dulu Maksud Politik Sebelum Sanjung Mana-Mana Pihak” – Sharnaaz Ahmad

Berita  mengenai bekas Perdana Menteri Malaysia, Tan Sri Muhyiddin Yassin yang telah meletakkan jawatan setelah dikatakan hilang undi majoriti daripada parlimen menerima reaksi dari pelbagai pihak termasuklah pelakon terkenal, Sharnaaz Ahmad .

Menerusi Insta Stories, pelakon ini memberitahu bahawa beliau menghormati keputusan Muhyiddin .

“Bukan takat menteri saja u-turn .Rakyat pun champion u-turn. Dulu dok kerajaan gagal. Lani sedih Abah dah resign?

Thank you Abah @MUHYIDDINYASSIN_OFFICIAL.”-tulis Sharnaaz

Sharnaaz turut menggesa semua pihak untuk belajar perkataan dan makna politik sebelum sanjung mana-mana pihak.

Belajar dulu perkataan dan maksud politik kemudian baru sanjung mana-mana pihak”- tambah Sharnaaz

Dalam pada itu, Sharnaaz turut mempersoalkan adakah kita sudah merdeka dari fahaman dan pemikiran drama politik.

“Menteri-menteri yang resigned tadi tak kemana pun, ada jaa.

Esok lusa puff ada balik. Cuma salin baju ja. Kan selalu macam tuuu

Merdeka kah kita dari pahaman dan pemikiran drama politik? Tanya diri anda saaakaaliaaan

Ikhlas dari manusia yang tak pandai politik.”-katanya lagi


Restoran Ini Beri Ganjaran Makanan Percuma Seumur Hidup Untuk Atlet Malaysia Di Sukan Olimpik Tokyo 2020

Sukan Olimpik Tokyo 2020 telahpun melabuhkan tirainya, dan seluruh rakyat Malaysia cukup berbangga dengan kejayaan kontinjen Malaysia. Siapa sangka, usaha dan kegigijan kontinjen Malaysia telah mendapat perhatian syarikat swasta dan menghargai kejayaan mereka mengharumkan nama negara.

Bukan dalam bentuk wang tunai, tetapi sebanyak 30 olimpian di Tokyo ini bakal mendapat ganjaran makan percuma seumur hidup. Biar betul? Ya, ini lah yang dijanjikan oleh sebuah restoran terkemuka, Teh Tarik Place kepada para kontinjen Malaysia. Teh Tarik Place mengumumkan untuk memberikan ganjaran seumur hidup secara percuma berupa teh tarik dan produk makanan kepada semua wira negara ini.

Dalam satu kenyataan media dikeluarkan, Teh Tarik Place yang mempunyai lebih 14 cawangan di seluruh negara dan dua di Brunei menyatakan sumbangan mereka itu selain mengharapkan semua rakyat Malaysia terus menyatakan sokongan kepada atlet negara yang sudah menaikkan nama negara di persada dunia.

“Kami ingin menyampaikan satu pesanan kepada semua atlet Malaysia, walaupun ada yang meragui, kami tetap mengakui pengorbanan, semangat, dedikasi dan kesukanan yang ditunjukkan oleh atlet di sepanjang Sukan Olimpik ini berjalan,” kata Pengerusi Eksekutif Techna-X, Tunku Naquiyuddin Tuanku Ja’afar.

Teh Tarik Place adalah anak syarikat kepada Craveat International dan rakan francais rasmi untuk rangkaian makanan kasual antarabangsa, TGI Fridays di Malaysia dan di China.

Craveat International juga adalah sebahagian daripada kumpulan syarikat yang dimiliki oleh Techna-X Berhad, sebuah syarikat awam yang tersenarai dan diperdagangkan di dalam Bursa Malaysia sejak tahun 2007.

Ketika Olimpik Tokyo 2020 berlangsung,  Malaysia melakar sejarah apabila berjaya mendapat satu pingat perak dalam acara keirin berbasikal trek menerusi Datuk Azizulhasni Awang manakala gangsa diraih beregu badminton lelaki, Aaron Chia dan Soh Wooi Yik.

Tunku Naquiyuddin dan Yew Jin dalam pada itu turut mengharapkan lebih banyak organisasi swasta dapat bersama-sama dengan mereka bagi menghargai sumbangan yang diberikan atlet negara di pentas dunia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pemimpin Silih Berganti, Nyawa Yang Terkorban?”- Vie Shantie Khan

Selebriti media sosial, Vie Shantie Khan memberi respon terhadap keadaan semasa dalam negara dan politik yang boleh dikategorikan sebagai ‘huru-hara’.

Di Instagram Vie berkata pihak kerajaan perlu tahu bahawa setiap rakyat Malaysia kini mengambil tahu dan memerhati setiap gerak geri mereka. Ujarnya perebutan kuasa ketika pandemik tidak mendatangkan keuntungan. Malah ia memberi kesan yang buruk memandangkan negara masih ‘berjuang’ untuk menyekat penularan wabak.

“Nyawa hari-hari melayang. Mereka ingat semua ni rakyat tak ambil perhatian. Mereka tak tahu pemimpin silih berganti, tapi nyawa yang terkorban tak akan boleh dah hidup kembali!”, luahnya.

Tambahnya lagi, saban hari Malaysia mencatatkan kes harian COVID-19 yang tertinggi dan menjadi yang paling tinggi dalam dunia. Vie mendedahkan nyawa mangsa yang terkorban tidak boleh dikembalikan walaupun pemimpin bersilih ganti.

Pada masa yang sama, dia mendakwa penularan wabak ini sudah tidak terkawal dan meminta pihak kerajaan untuk melakukan tugas dengan sehabis baik.

“Malaysia mencatatkan kes COVID yang ke-2 tertinggi di dunia. Siapa salah di sini? Rakyat? Doktor? Benda ini sudah tidak terkawal”, tulis Vie.

Akuinya perkara sebegini terjadi kerana pihak kerajaan tidak mengetahui hal sebenar yang dialami oleh rakyat. Malah mereka berkemungkinan besar tidak merasai kehilangan dalam keluarga akibat COVID-19.

“Nyawa rakyat yang terkorban amat menyayat hati. Mereka tak tahu apa rasanya bila terpaksa berdepan dengan situasi tanpa berjumpa emak, bapa, isteri, anak-anak, adik beradik dan saudara sendiri yang terkorban dan pulang ke negeri abadi”- Vie.


Betul Ke Varian Lambda Dah Masuk Malaysia? Ini Kata Dr. Noor Hisham

Kecoh di media sosial hari ini mengenai Varian Lambda yang digembar-gemburkan sudah tersebar di Malaysia, mantan Ketua Wira Perkasa Malaysia, Irwan Fahmi Ideris bertanya kepada doktor Noor Hisham di Twitter sama ada khabar angin tersebut benar atau sebaliknya.

Dipetik dari laman Twitter Irwan Fahmi yang bertanya kepada doktor Noor Hisham, mengenai isu Varian Lambda yang dikatakan telah menular di Malaysia.

“Saya dengar #LambdaVariant sudah sampai di Malaysia? Adakah ini benar? @DGHisham” ciap Irwan Fahmi

Menjawab pertanya tersebut, doktor Noor Hisham menyatakan bahawa berita tersebut tidak benar dan saringan dari 43 sampel menunjukan Varian Delta yang mendominasi menerusi pemerhatian.

“Tidak benar dan saringan genomik menunjukan kesemua 43 sampel adalah dominan Varian Delta berdasarkan pemerhatian (VOC). Jadi setakat ini tiada Varian Lambda di kesan di negara kita” ciap Dr. Noor Hisham

Selain itu, ada juga warganet yang lain bertanya mengapa sampel saringan yang diambil terlalu rendah dan doktor Noor Hisham menjelaskan tidak lama lagi ujian saringan genomik sebanyak 3000 akan dilakukan bagi awam dan swasta secepat mungkin.

“Konsortium (awam dan swasta) akan melakukan lebih kurang 3000 ujian genomik secepat mungkin” ciap Dr. Noor Hisham

Diharap Varian Lambda tidak menular di Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Jangan Selfish!”- Pusat Beli-Belah Dibuka, Chef Wan Bimbang?

Selari dengan pembukaan semula 11 sektor di negeri Fasa 1, chef selebriti, Datuk Redzuawan Ismail atau Chef Wan tidak terlepas daripada menyatakan perasaan terujanya. Dalam pada masa yang sama, dia juga memberi beberapa pesanan yang dapat membuka mata orang ramai.

Walaupun banyak sektor termasuklah pusat beli-belah beroperasi semula, Chef Wan meminta orang ramai untuk sama-sama membantu peniaga. Ujarnya walaupun tidak terdesak untuk berbelanja, tetapi membantu dengan membeli daripada mereka dapat memulihkan semula ekonomi.

“Mereka memerlukan pertolongan kita bukan hanya kerana kita terdesak untuk berbelanja atau meneruskan kehidupan normal kita, tetapi kita juga perlu menolong mereka untuk kembali berdiri dan ekonomi negara ini bergerak kembali yang jelas telah mempengaruhi banyak kehidupan kita”, kongsinya.

Tambah Chef Wan, keterujaan terhadap pembukaan pelbagai sektor boleh menyebabkan ramai yang terlupa dan tidak patuh dengan Prosedur Operasi Standard (SOP). Dia juga menegaskan agar setiap individu menjaga dan hormat akan hak asasi manusia.

“Walaupun bersemangat di luar sana, harap rakyat Malaysia menggunakan akal dengan patuh SOP. Jaga kebersihan diri dan juga menghormati hak-hak kebersihan dan keselamatan orang ramai juga.

Jangan pentingkan diri sendiri, jika nampak sesak jangan masuk kedai-kedai itu”, luahnya.

Kongsinya lagi, jika ada individu yang sakit atau memiliki anak yang lemah sistem imun, dia meminta mereka untuk tidak merisikokan diri sendiri serta ahli keluarga dengan keluar dari rumah. Chef Wan juga mendedahkan agar setiap orang bertanggungjawab dan tidak pentingkan diri sendiri sehingga mendatangkan bahaya pada orang lain.


“Bersediakah..”- ‘Deep’ Betul Pesanan Normala Samsudin Kepada Pemimpin Negara

Drama politik di Malaysia sedang hangat diperkatakan masyarakat dari pelbagai latar belakang, dan antara isu yang menjadi perhatian pastinya pemilihan bakal pemimpin yang menerajui negara.

Ramai yang berkongsi pandangan terhadap isu tersebut termasuklah bekas wartawan dan pengacara televisyen tanah air Puan Sri Normala Samsudin, yang juga berkongsi pesanan dan pandangan terhadap kemelut politik yang sedang berlaku masa ini.

Dipetik dari Instagram Puan Sri Normala Samsudin, wanita hebat ini berpesan kepada mereka yang ingin menjadi pemimpin haruslah menjadi yang terbaik dan jika tidak sanggup memikul tanggungjawab maka sebaiknya tinggalkan kerusi pimpinan tersebut.

“Jika memilih untuk jadi pemimpin, jadilah yang terbaik. Jika tidak sanggup, tinggalkan. Ia bukan bermakna kalah, tetapi beralah pada tempat yang terpuji dan tidak dikeji.” Tulisnya

Selain itu, Puan Sri Normala juga menyatakan pihak yang benar tetap berada di tempat yang benar dan yang salah tetap salah dan lebih baik mengaku salah di dunia daripada dihina.

“Yang benar di dahului, yang salah tetap salah. Mengaku salah di dunia lebih baik daripada di hina sedunia. Permulaan mereka adalah di kalangan yang baik-baik, harapan kita juga berakhir dengan baik.” Tulisnya lagi

Puan Sri Normala mengetahui menjadi pemimpin bukan mudah kerana mereka bukan saja perlu menjawab soal di dunia tetapi di akhirat juga tidak terlepas.

“Pemimpin bukan hanya akan menjawab soal dunia, malah di akhirat dia yang akan menjawab segala persoalan dan di tanya dalam barisan terakhir. Bersediakah..” Tulisnya

Bukan mudah untuk memikul tanggungjawab besar sebagai pemimpin, mereka yang ingin pegang kerusi kuasa itu perlu telus dalam menjalankan amanah yang diberikan oleh rakyat.

Siapa anda rasa mampu pegang amanah besar tersebut?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dato’ Seri Vida Sedih Tan Sri Muhyiddin Yassin Letak Jawatan

Ramai yang berkongsi rasa sedih dan hiba atas perletakan jawatan Tan Sri Muhyiddin Yassin sebagai Perdana Menteri Malaysia, malah Dato’ Seri Vida juga meluahkan rasa sedihnya terhadap berita tersebut di akaun Instagramnya semalam.

Dipetik dari Instagram Dato’ Seri Vida, pengasas Vida Beauty itu meluahkan rasa sedihnya atas perletakan jawatan Tan Sri Muhyiddin Yassin.

Usahawanita ini juga menyatakan seisi alam juga seolah-olah menangisi perletakan jawatan Tan Sri Muhyiddin semalam dengan hujan lebat sepanjang pengumuman dibuat oleh mantan Perdana Menteri semalam.

“SEDIH YANG AMAT @muhyiddinyassin_official. BERITA SEDIH… RAKYAT MALAYSIA..

Hujan lebat masa Perdana Menteri berucap.. Sampai dekat pukul 7 malam.. Sayu jer..

Siapa lagi terasa begini? Disaat kemelut pandemik.. Rebutan kuasa.. Jadi acara..” Tulisnya

Pastinya ramai yang turut bersedih dengan perletakan jawatan mantan Perdana Menteri Tan Sri Muhyiddin Yassin, sama-samalah kita mendoakan yang terbaik dan berharap kemelut politik ini tidak berlarutan lama dengan keadaan pandemik semakin membimbangkan negara.


Rozita Che Wan Sedia Bermaafan, Diva AA Bagi ‘Hint’ Teruskan Saman?

Kemelut di antara dua selebriti sensasi, Rozita Che Wan dan Diva AA terus hangat diperkatakan. Pada petang Selasa, Rozita atau lebih dikenali sebagai Che Ta telah pun memberi keterangan di Ibu Pejabat Polis Daerah (IPD) Brickfields bagi membantu siasatan laporan berhubung kenyataan berbaur fitnah terhadap Diva AA atau nama sebenarnya Azwan Ali.

Memetik laporan Mstar Online, Che Ta yang hadir bersama suami, Zain Saidin dan pengurusnya Afeeq Abdul Wahab telah memberi kerjasama sepenuhnya kepada pihak polik. Berkongsi perihal yang terjadi, Che Ta berkata dia akui membalas hinaan yang dilemparkan Diva AA di Instagram kerana terlalu marah. Namun, pelakon popular ini telah pun memadam status berkenaan sejam kemudian untuk mengelakkan keadaan menjadi lebih keruh.

“Saya jawab status dia sebab dia menghina saya. Sebagai perempuan of course la rasa terhina dengan perkataan yang dia gunakan melampau dan memalukan.

“Lepas sejam saya post, saya delete balik sebab saya tengah marah time tu. lepas itu saya fikir balik saya taknak bergaduh,” katanya kepada media

A post shared by Rozita Che Wan (@rozitachewan1)

Dalam pada itu, Che Ta juga sedia memaafkan Diva AA dan tidak bercadang untuk membuat tindakan undang-undang susulan berikutan enggan memanjangkan perselisihan faham di antara mereka. Bagaimanapun, Che Ta menyerahkan segalanya pada pihak berkuasa.

“Kenapa kita nak kena ada musuh? Semua tahu sekarang dah akhir zaman. Kenapa nak buat musuh.

“Pada saya kalau tidak boleh berbaik tak apa tapi jangan ada musuh. Kalau dia nak berbaik, saya tiada masalah pun,” katanya lagi

Menjengah ke hantaran yang dimuatnaik oleh Diva AA di laman Instagram nya, pengacara Lagu Cinta Kita 2 (LCK2) ini seolah-olah memberi bayangan ingin meneruskan tindakan undang-undang terhadap Che Ta.

“Kau caci hina lah Diva AA? #GiMamm (pergi mampus). Tetapi kau menyalak, berbaur fitnah, ugutan bunuh? Tak sabar tengok sempudal tersial macam kau terperosok dalam lokap! Kesian #Gthhhpuiii #KasikAjarRetisPrasanTop ” tulis Diva AA di Instagram

Pada Jumaat lalu, Diva AA membuat laporan polis terhadap Che Ta selepas mendakwa pelakon itu mengaitkan kemewahan yang dimilikinya dengan seorang ahli politik terkenal yang juga abang kandungnya,Datuk Seri Mohamed Azmin Ali. Isu tercetus, apabila Diva AA menegur menggunakan kata-kata kesat dan kurang sopan cara Che Ta berpakaian yang dianggap keterlaluan ketika mendapatkan suntikan vaksin.

Difahamkan, Diva AA bercadang untuk mengemukakan saman berjumlah RM5 juta kepada Che Ta kerana didakwa telah memfitnahnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Negara ‘Jiran’ Puji Malaysia Tarik Diri Dari Miss Universe 2021 Di Israel

Seperti yang dilaporkan Murai.my pada Selasa, pihak Miss Universe Malaysia Organisation (MUMO) menerusi sebuah kenyataan telah mengumumkan bahawa tiada wakil pada tahun ini akan dihantar menyertai Miss Universe edisi ke-70 di Eliat,Israel.

Ini berikutan mengambil kira faktor penularan wabak COVID-19 di seluruh dunia yang kini ditahap membimbangkan sehingga menyebabkan kebenaran untuk merentas dalam dan luar negara juga telah dihadkan. Susulan itu, keputusan MUMO untuk menarik diri daripada penganjuran pada tahun ini mendapat pujian ramai netizen dalam dan luar negara.

Rata-rata daripada mereka menyifatkan keputusan tersebut wajar dibuat sebagai tanda solidariti terhadap Palestin yang diserang Israel tidak lama dahulu. Malah, mereka turut mengharapkan negara-negara Asia lain seperti Indonesia, Singapura, Thailand dan Filipina akan turut mengikut jejak langkah yang sama.

Dalam pada itu, ada diantara mereka turut beranggapan sudah menjangka Malaysia akan menarik diri daripada Miss Universe 2021 memandangkan pasport Malaysia telah menghadkan kebenaran untuk masuk ke Israel dan juga sebaliknya.  Sebagai info, Miss Universe Malaysia 2020, Francisca Luhong akan memegang gelaran Miss Universe Malaysia paling lama sehingga Miss Universe baharu diumumkan pada  tahun 2022 .Terdahulu, sebuah tanda pagar #BoycottMissUniverse2021 telah diwujudkan oleh warganet sebagai tanda protes Israel diumumkan tuan rumah penganjuran Miss Universe 2021.


“Ini Pencapaian Saya” – Berkat Doa Ibu Bapa, Mas Khan Dapat Beli Kereta Porsche!

Pelakon Mas Khan, akui berbangga dengan diri sendiri apabila dapat membeli sebuah kereta mewah jenis Porsche yang dianggarkan bernilai lebih dari setengah juta.

Menurut Mas atau nama sebenarnya Mas Hidzir Khan Mas Fadzillah Khan,27 pencapaian itu diperoleh hasil daripada doa dan berkat ibu bapa nya yang menjadi tulang belakang selama ini.

“Syukur Alhamdulilah terima kasih ya Allah ini berkat doa ibu , berkat saya manjakan ibu dan bapa saya, berkat saya happykan keluarga, rahmat ini saya dapat nikmat ini semua kerana Dia” tulis Mas

Selain itu, tambah Mas segalanya tidak akan diperolehi sekiranya seseorang itu tidak berusaha dan bersabar untuk mengubah kehidupan mereka.

“Betul Tuhan tak biarkan hamba Dia sendirian,dengan usaha semata-mata kita boleh ubah hidup kita sekelip mata dgn izin Dia dan berkat keluarga kita. Yang penting kita “Berkehendak Ingin Kan sesuatu” kita mampu capai InshaAllah

“Sabarlah dalam perjuangan,sabarlah bila jatuh dan sabarlah bila hendak meniti jalan, yang menang selalu di akhir cerita.

“Bukan Porsche yang ingin saya sampaikan, tapi value of the porsche yang buat saya menilai hidup dari perspektif yang berbeza. Family first” ujarnya

Menjengah ke ruangan komen, rata-rata pengikutnya mengagumi dan terinspirasi dengan kejayaan Mas yang berusaha dalam perniagaan yang diceburinya. Malah teman wanita nya yang juga ahli perniagaan, Diana Nasimuddin turut mengucapkan syukur atas pencapaian Mas.

Sekadar info, selain mempunyai perniagaan bersama keluarga, Mas juga merupakan pengasas kepada sebuah syarikat perniagaan berasaskan penjualan dan pertukaran mata wang asing di atas talian.


Pernah Biopsy 4 Kali! Eina Azman Terpaksa Bedah Leher Lagi

Pelakon drama siri The Maid, Datin Paduka Eina Azman mendedahkan bahawa beliau mengalami masalah kesihatan setelah hampir seminggu tidak berkongsi sebarang aktiviti di media sosial.

Menerusi Instagram, pelakon ini memuatnaik foto berada di hospital selepas menjalani pembedahan berserta kapsyen yang menjelaskan masalah kesihatannya.

Alhamdulillah after 6 hours + saya dah bangun.. Ramai whatsapp dan dm tanya saya kenapa takde update apa-apa sangat di ig. Dan masih terlalu ramai yang nak tau saya sakit apa. Lately ni saya kurang sihat.”- tulis Eina

Eina turut menjelaskan bahawa beliau pernah menjalani rawatan biopsy di leher sebanyak empat kali dari tahun 2016 sehingga ke hari ini.

“Saya dah pernah buat biopsy sebanyak empat kali di leher dari tahun 2016 dari tahun 2016 sehingga ke hari ini. Dan sakit saya masih tak hilang. Hari ini saya berjaya buat surgery selepas 2 tahun sebab tempat biopsy yang saya pernah buat beberapa kali sebelum ini masih bengkak dan sakit”-katanya lagi

Eina atau nama penuhnya Ainur Syakina Azman berharap agar  pembedahan kali ini adalah pembedahan yang terakhir dan penyakitnya akan sembuh.

“This is my 2nd option dari Prince Court ke Gleneagles. Hopefully selepas surgery ni sakit saya akan hilang selamanya..Doakan saya.” ujarnya

Sebelum ini, Eina  pernah menerima kecaman mengenai isu memotong giliran serta mendapatkan vaksin di sebuah hospital kerajaan di Ipoh, Perak.

Walaubagaimanapun, pihak hospital itu menafikan bahawa Eina  dan suami telah memotong barisan. Sebaliknya nama mereka disenaraikan atas saranan doktor pakar kerana mereka tergolong dalam golongan yang berisiko tinggi.

Sama-samalah kita doakan agar Eina Azman cepat sembuh ya..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aktres Veteran Drama “Mouse”, Kim Min Kyung Meninggal Dunia

Aktres Veteran, Kim Min Kyung dilaporkan telah meninggal dunia pada usia 61 tahun.

Dipetik dari NAVER, agensinya DaHong Entertainment mengesahkan aktres veteran ini telah meninggal dunia pada 16 Ogos 2021.

“Kim Min Kyung meninggal dunia pada 16 Ogos.”- kata kenyataan Agensi

Mayat mendiang kini berada di sebuah hospital di Seoul dan pengebumiannya  dijadualkan akan dilakukan pada hari ini (18 Ogos 2021)

Sekadar info, dlahirkan pada tahun 1960, Kim Min Kyung mula berlakon dalam kumpulan teater pada tahun 1979 dan muncul dalam puluhan projek sepanjang kariernya selama lebih dari 40 tahun.

Aktres veteran ini turut muncul dalam beberapa buah k-drama seperti The Moon Embracing The Sun, The Flower In Prison, When The Camellia Blooms, VIP, Nobody Knows, Eccentric! Chef Moon, dan banyak lagi.

Projek terbarunya termasuklah drama Mouse dan A Good Supper, dan filem Pipeline. Dua filemnya, Spiritwalker dan 1947 Boston masih belum dirilis.


Tak Sangka! Britney Spears Dedah Alasannya Tampil “Topless” Di Instagram

Britney Spears menjelaskan sebab dia sering tampil dalam keadaan topless dan berkongsi di laman Instagram.

Menerusi Instagram, bintang pop berusia 39 tahun ini memuatnaik beberapa foto nya yang topless dan candid kerana ingin menunjukkan  tubuh badannya sedemikian bukanlah disebabkan pembedahan plastik atau kehamilan.

“Saya tidak mendapatkan bo*b job hanya dalam seminggu, dan saya juga tidak hamil. Sebelum saya menunjukkan lebih banyak gambar tubuh saya.. Saya mahu anda memahami tujuan saya mendedahkan tubuh badan saya.” tulis Britney

Britney turut menjelaskan kepada peminatnya bahawa beliau berasa “lebih baik” jika berbogel setelah merasa was-was  mengenai tubuh badannya ketika membuat persembahan.

“saya yakin anda tertanya-tanya mengapa saya mendedahkan badan saya sekarang. ianya kerana saya dilahirkan di dunia ini dalam keadaan bogel dan sebelumini saya merasa seakan terbeban di bahu saya. Justeru itu,  membuatkan saya lebih selesa seperti sekarang

“Saya adalah seorang wanita.. cantik..seorang wanita sensitif yang perlu melihat diri saya sendiri dalam bentuk yang paling suci. Saya tidak akan membuat gambar topless sepanjang hidup saya kerana ia pasti akan membosankan tetapi ia pasti sangat membantu apabila anda perlu diberi pencerahan “- jelasnya

Penyanyi ini turut merujuk kepada pergerakan #FreeBritney yang masih berlangsung berjuang untuk membebaskannya dari konservatori. Jelas Britney, dia menyifatkan tindakannya untuk pertama kali tampil topless seakan “benar-benar lucu” .

“Dan saya akui komen mengenai FREE BRITNEY setelah saya menanggalkan baju  sebenarnya memang lucu!! Kempen Free Britney bermula dengan anda yang memakai baju merah jambu Free Britney, cukup menakjubkan 3 tahun yang lalu.

Terdapat makna yang lebih mendalam untuk sokongan anda daripada apa yang anda boleh bayangkan.. Peminat saya sangat hebat dan saya sayang anda semua.” ujar Britney

Penjelasan Britney mengenai foto  topless nya mula muncul setelah beberapa minggu yang lalu, penyanyi ini berkongsi beberapa foto bogelnya sehingga menimbulkan kebimbangan di kalangan peminat yang percaya bahawa ia dimuatnaik tanpa persetujuannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jamal Abdillah Bakal Timang Anak Kelima Di Usia 62 Tahun!

Khabar gembira telah dikongsi Raja Pop tanah air,Datuk Jamal Abdillah apabila penyanyi lagenda ini mengumumkan isterinya, Datin Zai Izzati kini sedang hamil 3 bulan.

Seperti yang dilaporkan oleh Astro Awani, Jamal Ubaidillah bin Haji Mohd Ali,62 bakal menimang cahaya mata kelima nya tidak lama lagi. Bersyukur atas kurniaan itu, Jamal menyifatkannya sebagai rezeki buat dirinya dan isteri.

“Kehadiran anak adalah rezeki. Saya sangat bersyukur kerana Allah terus mengurniakan rezeki anak buat saya dan isteri,” katanya pada portal berita tersebut

Menurut Jamal,sekiranya diizinkan dia dan isteri mengharapkan agar mendapat seorang lagi anak perempuan selepas kelahiran cahaya sulung mereka dua tahun lalu. Difahamkan, Jamal merancang agar isterinya dapat melahirkan anak mereka pada 12 Disember kelak sebagai simbolik tarikh yang mudah diingati sama seperti dua anak mereka yang lain, Nur Azura Yamani lahir pada 10.10.2019 dan El Issac Yamani yang diputerakan pada pada 11.11.2020.

“Kalau Allah beri rezeki anak perempuan tentu sekali kami sangat gembira. Saya juga merancang anak kelima lahir pada 12 Disember 2021,” tambahnya

Sebagai info, Jamal dan Izzati telah mendirikan rumahtangga pada 1 April 2017 dan hasil perkahwinan mereka dikurniakan dua cahaya mata iaitu Nur Azura Yamani, 2, dan El Issac Yamani yang berusia sembilan bulan. Jamal juga mempunyai dua cahaya mata lelaki hasil perkahwinan terdahulu,Osama Yamani, 19, dan Ahmad Zaki Yamani,14


Selain Amalan Minum Air Mani, 4 Tradisi Pelik Ini Masih Wujud

Setiap budaya dan etnik memiliki tradisi unik masing-masing, meski di mata dunia tradisi tersebut sesuatu yang sangat pelik tetapi itu adalah identiti tradisi yang mereka kekalkan dari satu generasi ke satu generasi yang lain.

Nak tahu budaya mana yang memiliki tradisi yang pelik dan luar norma, jom terjah bersama Murai MY di bawah!

Etnik dari suku kaum Sambia di Papua Nugini mengamalkan tradisi minum air mani atau sperma lelaki dewasa, bagi kanak-kanak lelaki berusia tujuh tahun untuk tujuan menguatkan tumbesaran dan memberi kekuatan kepada anak lelaki tersebut.

Di bahagian wilayah timur Bhutan, amalan menyelinap masuk bilik kekasih secara senyap-senyap tanpa pengetahuan ibu bapa sudah menjadi tradisi mereka.

Remaja lelaki yang sudah menginjak 17 tahun ke atas akan cuba menyelinap masuk ke bilik kekasihnya tanpa disedari ahli keluarga perempuan tersebut, dan melakukan hubungan seks bersama kekasihnya kemudian harus pulang ke rumah pada tengah malam.

Tetapi jika lelaki tersebut tidak pulang sehingga keesokan paginya, maka lelaki tersebut perlu berkahwin dengan perempuan yang ditiduri itu.

Untuk pengetahuan semua suku kaum Wodaabee di Nigeria mempunyai tradisi mengadakan pertandingan jejaka kacak sejak turun-temurun lagi dan lelaki bagi suku kaum ini akan mengambil masa berjam-jam lamanya untuk bertatarias.

Dan pemenang pertandingan dapat wanita yang dingini sebagai isteri walaupun wanita tersebut sudah menjadi isteri lelaki lain, ini kerana wanita bagi suku kaum ini bebas melakukan hubungan seks dengan sesiapa saja secara terang-terangan.

Nagol atau acara melompat dari tempat yang tinggi merupakan tradisi ekstrem yang dilakukan bagi suku kaum Vanuatu dari pulau Pantecost yang terletak di lautan pasifik. Tradisi ini dilakukan apabila orang lelaki bagi suku kaum tersebut mula menginjak dewasa.

Bagi orang lelaki dari suku kaum Bodi di Ethiopia, memiliki badan yang gemuk merupakan kriteria lelaki idaman buat wanita dari kaum tersebut. Lagi gemuk badan lelaki, lagi mudah wanita suku kaum tersebut terpikat

Pelik tapi benar, menarik bukan tradisi suku kaum etnik di atas ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pengarah Filem Geran Mengangkat Silat Dalam Bentuk Dokumentari

Selepas kejayaan filem Geran arahan Areel Abu Bakar yang membawa seni silat ke layar perak mendapat pengiktirafan antarabangsa, kini beliau tampil dengan karya terbaru yang mendokumentasikan 13 jenis silat, 13 jenis senjata melayu dan 13 tokoh yang disegani di dalam ilmu persilatan di Malaysia yang bertajuk Pusaka Kita Maruah Kita.

Dokumentari ini akan bersiaran selama 1 jam setiap minggu bermula 18 Ogos 2021 pada jam 9 malam setiap hari Rabu di TV-AlHijrah.

“Mari beramai-ramai semperna Bulan Kemerdekaan ini kita mencari identiti yang hampir hilang & menguatkan jatidiri kita serta memperkemaskan langkah menjaga Tanah Air kita.

Mari kita bersatu dalam mengangkat & menjaga Maruah Pusaka Bangsa Malaysia ini.
Jadilah Bangsa Malaysia yang mempunyai jatidiri Cintakan Tanah Berdaulat ini.”- tulisnya di akaun media sosial beliau.

Dalam perkembangan lain, tim MuraiMY juga dimaklumkan bahawa filem Geran yang bertayangan di Amerika Syarikat pada bulan lepas sekarang ditayangkan di Korea Selatan, United Kingdom serta Australia dan New Zealand.

“Mari bersama meraikan Bulan kemerdekaan ini dengan penuh rasa sayang & cintakan negara.
Kita Doakan Malaysia ini diberkati & dirahmati serta pulih dari segala wabak yang merosakkan negara kita.”- Pesannya lagi.


Fazura Mohon Maaf Kerana Guna Muzik Tanpa Izin, Tapi Lain Pula Yang Netizen Bincangkan!

Pelakon dan penyanyi, Nur Fazura tampil membuat permohonan maaf setelah menggunakan lagu dari sebuah band rock, Deepsetan tanpa kebenaran.

Menerusi laman Twitter, band rock ini telah menyatakan bahawa lagu mereka telah digunakan untuk commercial tanpa kebenaran.

“Hi. FYI, muzik kami digunakan dalam iklan tanpa kebenaran kami. Kami ingin mendapatkan kerjasaman anda untuk keluarkan lagu tersebut dari iklan. Terima kasih. Stay safe.”-Deepsetan

Pelakon filem Gol & Gincu ini kemudian bertindak profesional membuat permohonan maaf bagi pihak editornya yang menggunakan lagu band rock ini tanpa kebenaran untuk sebuah video kempen tudungnya, Tudung Fazura.

“Assalamualaikum.  Saya dengan rendah hati meminta maaf kepada @deepsetan bagi pihak editor saya kerana menggunakan lagu anda tanpa kebenaran anda dalam video kempen terbaru kami untuk @tudungfazura.

Kami menghargai anda menghubungi kami dan video telah dipadamkan di semua platform kami. “-Fazura

Walaubagaimanapun, tinjauan Murai di ruangan komen mendapati rata-rata netizen membincangkan nama band rock berkenaan.

“Jangan la deepsetan. Deepset je la”-Netizen

Isu antara kedua belah pihak sudah selesai. stay safe and chill okay.


Aneh! Kisah Wanita Mengaku Pernah Berhubungan Seks Dengan Cristiano Ronaldo Tapi Mengelirukan

Seorang wanita bernama Andressa Urach telah menjadi perhatian setleha mengakui bahawa dia melakukan hubungan seks dengan Cristiano Ronaldo.

Perkara ini diungkapkan oleh Andressa melalui sebuah buku autobiografi berjudul I Died to Live. Andressa mengaku melakukan hubungan seks dengan Ronaldo di Villa Magna Hotel, Madrid, Sepanyol, pada tahun 2013.

Andressa mengatakan bahawa Ronaldo yang pertama kali menggoda dan meminta untuk bertemu di hotel.

“Saya tidak percaya saya akan berpeluang bertemu dengan salah satu pemain bola sepak paling dihormati di planet ini. Saya tidak mahu tahu mengenai bayarannya. Tidak ada jumlah yang akan menyaingi kejayaan berada di sisi Cristiano Ronaldo , “Andressa berkata kepada Dailymail.

“Ketika saya keluar dari lif persendirian, jantung saya berdegup dan ‘meletup’ sebaik pintu bilik dibuka. Itu dia (Ronaldo). Cristiano Ronaldo tersenyum dan mengajak saya masuk,” sambung Andressa.

Walaubagaimanapun, Ronaldo mengakui bahawa dia tidak pernah bertemu dengan Andressa, apalagi melakukan hubungan seks.

“Saya diberitahu bahawa The Sun akan menerbitkan artikel yang berisi komen mengenai wanita dengan Andressa, seseorang yang ingin menjadi pusat perhatian,” kata Ronaldo kepada Dailymail.

“Saya tertanya-tanya mengapa ini berlaku sehari sebelum perlawanan (pusingan pertama separuh akhir Liga Juara-Juara 2012-2013, Dortmund vs Real Madrid), yang sangat penting bagi saya dan pasukan saya,” tambahnya.

Walaupun begitu, Ronaldo tidak menolak jika dikatakan pernah ke hotel Villa Magna.

Tetapi Ronaldo mengaku ke hotel untuk melakukan wawancara dengan Manu Sainz.

“Saya sangat marah dengan hal itu. Ini sangat mempengaruhi kehidupan peribadi saya. Saya hanya ingin menjelaskan bahawa saya sebenarnya berada di Hotel Villa Magna pada 22 April untuk wawancara dengan Manu Sainz. Anda boleh mengesahkannya dengan Manu Sainz,” ujar Ronaldo.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rindu Pelakon Bollywood Filem Mann? Ini Foto Terkini Mereka Selepas 22 Tahun Berlalu

Boleh dikatakan banyak filem-filem hindustan yang lama-lama atau era 90an, menjadi filem kegemaran ramai rakyat Malaysia untuk di tonton bersama keluarga di rumah pada hujung minggu.

Dan antara filem yang sering diulang tayang adalah filem Mann, sebuah filem yang penuh dengan air mata serta mainan emosi yang cukup mendalam. Agaknya apa khabar barisan pelakon yang membintangi filem Mann ini setelah 22 tahun berlalu ya?

Nak tahu wajah terkini barisan pelakon yang membintangi filem Mann ini, jom intip di bawah!

Masing-masing kini sibuk dengan kerjaya dan keluarga sendiri, siapa yang rindu pelakon bollywood ini boleh tonton filem Mann bersama keluarga.


‘Tunjuk Sijil Vaksin Seperti Terpampang Sijil HALAL JAKIM’- Nora Ariffin

Memandangkan pihak kerajaan membuka semula beberapa sktor, penyanyi Datuk Nora Ariffin berharap setiap premis dapat pamerkan sijil vaksinasi pekerja.

Menurut Nora, sebagai rakyat Malaysia yang sudah lengkap divaksinasi, mereka berhak untuk mengetahui sama ada pekerja di premis yang dikunjungi sudah divaksin atau belum. Ujarnya, jika kesemua pekerja sudah divaksin sepenuhnya, pihak premis perlu mempamerkan sijil tersebut pada pelanggan.

“Adakah semua staff premis kedai, farmasi, supermarket dan sebagainya sudah divaksin sepenuhnya? Jika ya, saya sarankan semua premis-premis kedai pamerkan sijik vaksin mereka. Seperti terpampang sijil Halal JAKIM”, kongsinya.

Tambah penyanyi ini, dia berharap agar pengunjung hanya memilih dan masuk ke premis yang mempamerkan sijil berkenaan. Akuinya, ini adalah salah satu usaha untuk menjaga diri sendiri dan orang serta menyekat penularan wabak ketika ini.


Dr Noor Hisham Dedah Hanya 4 Kematian Dari Individu Yang Diberi Vaksin Penuh

Tular di laman Twitter Ketua Pengarah Kesihatan Tan Sri Dr. Noor Hisham hari ini, berkongsi laporan data audit terkini mengenai kes kematian akibat jangkitan Covid-19.

Melihat kes kematian akibat jangkitan Covid-19 semakin hari semakin meningkat, orang ramai mula berasa takut dan mengaitkan kes kematian tinggi adalah kerana pengambilan suntikan vaksin.

Demi menangkis tanggapan dan momokan yang diwar-warkan di media sosial, doktor Noor Hisham mendedahkan laporan data audit kes kematian akibat Covid-19 dan menunjukan kes kematian individu yang divaksinasi adalah rendah berbanding tidak divaksinasi.

“Analisis data audit klinikal yang terkini terhadap kes kematian “breakthrough death” menunjukan bahawa dikalangan 12,993 kematian yang direkodkan, 80 kes adalah dari separuh lengkap divaksinasi (0.6%) dan 4 kes sudah lengkap divaksinasi (0.03%)” ciap Dr. Noor Hisham

Ketua Pengarah Kesihatan ini juga berkongsi bahawa empat individu yang sudah mendapat suntikan vaksinasi penuh itu, mempunyai sejarah penyakit lama dan tiga dari mangsa adalah warga asing dan seorang adalah warga tempatan.


Sekolah Bakal Dibuka, Normala Samsudin Tak Sanggup Tengok Kanak-Kanak Sengsara

Selebriti dan bekas personaliti televisyen, Puan Sri Normala Samsudin menggesa pihak kerajaan untuk memberi vaksin pada pelajar memandangkan sekolah bakal dibuka tidak lama lagi.

Berkongsi di Instagram, Normala menegaskan agar pihak berkenaan dapat menyediakan dan membenarkan pelajar di bawah 18 tahun untuk divaksin dengan segera. Akui selebriti ini, dia berasa bimbang dengan pembukaan sekolah pada Oktober ini apabila melihat jumlah kes harian COVID-19 yang tinggi setiap hari.

“Saya cadang, semua anak-anak yang nak masuk sekolah divaksin dulu. Tak gamak nak tengok ramai kanak-kanak bawah 18 ini sengsara jika Lambada melanda”, dedah Normala.

Tambah Normala, dia berharap setiap pihak termasuklah ibu bapa untuk bersiap sedia kerana golongan kanak-kanak dan remaja merupakan golongan yang berisiko tinggi dalam pandemik ini.

Terdahulu Menteri Pendidikan, Datuk Dr, Radzi Jidin menetapkan 1 September 2021 sebagai tarikh pembukaan semula sekolah. Tetapi tarikh tersebut diubah pada 3 Oktober 2021 ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bukan Pertama Kami Saman Manyaman”- Jom Lihat Kronologi Kes Che Ta Dan Azwan Ali

Konflik di antara pengacara, Azwan Ali dan pelakon, Rozita Che Wan semakin hangat diperkatakan. Semalam, Rozita atau mesra dipanggil Che Ta ditemani oleh suaminya, Zain Saidin untuk memberi keterangan pada pihak polis.

Bagi kamu yang kurang tahu apakah punca sebenar konflik selebriti ini, jom baca kronologi di bawah.

Pada 6 Ogos yang lalu, Azwan Ali atau dikenali sebagai Diva AA telah memuat naik gambar Che Ta di Twitter. Menerusi ciapannya, dia mengeluarkan kata-kata kesat terhadap penampilan Che Ta semasa menerima vaksin.

“Hang buang tebiat ka? Awat na? Ni pesan nak berjub*q bukan pi cucoq! B*rit mak hang la”, ciap Diva AA.

Tak tahan dengan kata-kata kesat itu, Che Ta akui dia beremosi sehingga membuat hantaran di IG Story mendakwa pengacara itu menggunakan duit rakyat.

Menerusi hantaran di Instagram, Che Ta mendedahkan pada sebelum ini mereka berkawan baik sehinggakan berjumpa dan sering menelefon untuk bertanya khabar. Pada masa yang sama, dia akui tidak menyangka pengacara itu sanggup berkata sedemikian terhadapnya.

“Betul la kata orang. Kalau di depan mulutnya manis. Balik belakang lain bicara!” luah Che Ta.

A post shared by Rozita Che Wan (@rozitachewan1)

Dituduh menggunakan duit rakyat, Diva AA telah membuat laporan polis terhadap Che Ta pada 16 Ogos 2021. Dipetik daripada Kosmo, Diva AA mendedahkan kenyataan Che Ta terhadapnya adalah berunsurkan fitnah sehingga menjejaskan reputasinya sebagai seorang penggiat seni. Pada masa yang sama, Diva AA memfailkan saman fitnah terhadap pelakon itu sebanyak RM5 juta.

Semalam (17/8/2021), Che Ta yang ditemani oleh suami dan pengurusnya dilihat di Balai Polis Travers, Brickfields untuk memberi keterangan. Setelah 4 jam memberi keterangan, Che Ta mendedahkan dia tidak boleh berkongsi tentang keterangannya dan menyerahkan pada pihak berkuasa untuk tindakan selanjutnya.

Apa-apa pun, Murai MY doakan agar konflik di antara Azwan Ali dan Che Ta dapat diselesaikan dengan secepat mungkin.


Bercakap Pasal Isu Taliban, Tak Pasal-Pasal Diana Danielle Berdebat Dengan Netizen

Tular di media sosial Diana Danielle baru ini yang berkongsi pandangannya mengenai kisah Malala, seorang aktivis remaja yang ditembak di kepala oleh Taliban di Instagramnya.

Perkongsiannya itu menarik perhatian warganet terhadap pandangan yang disuarakan oleh aktres tersebut, rata-rata ramai yang tidak menyetujui pandangan Diana Danielle terhadap Taliban.

“Taliban adalah golongan ekstremis, mereka tidak menghayati maksud sebenar Islam. Mereka menggunakan Islam untuk manipulasi orang dan untuk kuasa.

Jika anda tanya, Taliban ni baik ke jahat? Mereka adalah ekstremis dan pengganas. Islam bukan ekstrem dan Islam bukan ganas. Jadi buat kesimpulan anda dengan bijak.

Ini adalah pandangan peribadi saya, dan berita mengenai Taliban mengambil alih Afghanistan, ianya terlalu awal untuk mereka sama ada mereka akan berlaku adil atau menyebabkan ramai lagi terkorban. Jadi teruskan melihat dan kita akan dapat tahu kelak.” Tulisnya

Perkongsian aktres jelita ini menarik perhatian warganet dan masing-masing menyatakan tidak setuju dengan pandangan yang dikongsikan Diana Danielle, dan mula berdebat dengan aktres tersebut diruangan komen di Instagram.

“Malala ni orang Islam dari Pakistan. Dia tulis buku tentang pengalaman dia ditembak di kepala dengan askar Taliban. Islam ajar kita tembak kepala budak ke? Tak kan. Jadi apa yang barat?” balas Diana Danielle

“Kena banyak buat pembacaan dari pihak yang pro Taliban, neutral dan anti Taliban. Banyak yang sudah diputar belitkan sebenarnya.” tulis netizen

“Ya, dan saya baca banyak. Saya tidak percaya yang mereka kata, mereka mahu lihat diplomatik di mata dunia tapi apabila mereka laksanakan polisi mereka, kita akan tahu tidak lama lagi bagaimana diplomatik atau ekstrem mereka akan jadi.

Melihat kekejaman yang sebelum ini, saya skeptikal. Malala bukan mangsa pertama mereka dan tidak akan jadi yang terakhir.” balas Diana Danielle

Terdapat juga warganet yang menasihati Diana Danielle agar tidak terlalu percaya dengan berita dari Amerika Syarikat, dan memberi contoh kisah pengalaman wartawan yang pernah menjadi tawanan Taliban sebagai perbandingan.

“Jangan percaya sangat berita dari luar sis.. Sedangkan wartawan US sendiri pernah bagitahu pengalaman dia semasa menjadi tawanan Taliban. Dia orang tak pernah sama sekali berlaku kejam terhadap tawanan dia. Dan sampai waktu tawanan tu dibebaskan, dia pun masuk Islam.” tulis netizen

“Ya, saya boleh. Jika anda tidak mahu memanggil mereka pengganas, jadi tak perlu. Saya akan memanggilnya.” balas Diana Danielle

Masing-masing ada pandangan dan pendapat masing-masing, berdebat tak salah kerana itu cara menambah ilmu yang kurang, apa-apa pun sama-samalah kita lihat apa perkembangan Taliban seterusnya setelah berjaya menguasai Afghanistan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Luar Rangup, Dalam Lebut & Gebu! Piza Buatan Tangan Keluaran Pizza Hut Ini Memang Lain Macam

Pizza Hut sekali lagi tidak mengecewakan para peminat khususnya generasi muda apabila tampil dengan inovasi ciptaan kerak terbaharu.

Inovasi terbaharu? Ya,  Pizza Hut kini mengeluarkan kerak jenis Hand Crafted San Francisco Style Pizza  terbaru dan ia dibuat daripada sourdough,  sedap sampai terangkat!

Hand Crafted San Francisco Style Pizza yang baru ini dibuat segar setiap hari dengan ‘sourdough‘ yang telah diperam sejak sekian lama, menciptakan liang udara dalam adunan yang mengubah rasa dan tekstur pizza.

Yang unik dari kerak berasaskan sourdough baru ini ialah proses penapaian menghasilkan liang udara di dalam adunan, memberikan tekstur yang berbeza dari jenis doh pizza yang lain.

Ini menghasilkan kerak pizza unik yang garing di luar, namun gebu didalam malah lembut dan lebih ringan. Dia punya rasa ringan macam boleh ‘terbang’! Sekurang-kurangnya terubat juga rasa rindu nak travel dan ‘terbang’ naik pesawat kan?

Selain itu, mereka telah menambahkan tiga selera yang eksklusif untuk ‘crust‘  pizza Hand Crafted San Francisco Style Pizza iaitu Creamy Beef Fiesta, Creamy Chicken Fiesta dan Creamy Crispy Chicken.

Pasti ramai tidak sabar untuk mencubanya sendiri kan?  Hand Crafted San Francisco Style Pizza baharu ini telah dijual di kesemua 418 kedai Pizza Hut di seluruh negara, melalui khidmat penghantaran atas talian dan juga khidmat dibawa pulang dari www.pizzahut.com.my, Aplikasi Pizza Hut, GrabFood atau anda juga boleh datang ke mana-mana kedai Pizza Hut untuk khidmat dine-in (terhad di kawasan mengikut pengumuman terkini kerajaan) atau bawa pulang.

Kerak inovatif ini boleh didapati dengan semua topping kegemaran anda, sama ada hidangan kombo atau ala carte. Promosi untuk kerak baru ini juga tersedia dalam promosi khas 50% diskaun sempena pelancarannya. Pesan promo ini di www.pizzahut.com.my/order/promos.

Kerak Hand Crafted San Francisco Style Pizza yang gebu, rangup, ringan, dan beraroma bersama dengan tiga rasa eksklusif ini mesti dicuba! Kami yakin anda pasti suka punya!


Pendakwah Berumur 30an Dipanggil Polis Untuk Siasatan Jenayah Seksual, Netizen Dah Mula Berspekulasi

Siapa sangka, video seks mirip wajah pendakwah bebas terkenal yang tular baru-baru ini telah menjadi kes polis. Tim Murai difahamkan  pendakwah itu bakal dipanggil ke Ibu Pejabat Polis Bukit Aman.

Menurut laporan dari Harian Metro, pendakwah ini dipanggil untuk memberi keterangan  berhubung siasatan berkaitan dakwaan gangguan seksual.

Hmm biar betul? Takkan sampai terlibat kes yang tidak senonoh ini?

Dari beberapa fakta yang kami terima dari sumber, pendakwah ini dikatakan berusia 30an dan siastan  dijalankan oleh Bahagian Siasatan Jenayah Seksual, Wanita dan Kanak-Kanak (D11), Jabatan Siasatan Jenayah Bukit Aman.

Tidak dapat dipastikan siapakah identiti sebenar suspek namun menerusi video yang tular nampaknya ramai yang dapat meneka. Di ruangan komen di Facebook Harian Metro, rata-rata netizen menyebut ‘tagline’ yang sering pendakwah itu gunakan.

Selagi belum ada pengesahan dari mana-mana pihak, lebih baik kita berhenti untuk berspekulasi. Kita doakan yang baik-baik ajalah!